Θοδωρής Αρβανίτης: Η ΜΙΚΡΗ-ΜΕΓΑΛΗ ΙΣΤΟΡΙΑ ΤΩΝ ΑΥΤΟΔΙΑΧΕΙΡΙΖΟΜΕΝΩΝ ΒΙΟΛΟΓΙΚΩΝ ΑΓΟΡΩΝ!!!\n--Ξεκινήσαμε στις αρχές της δεκαετίας του '90 ... μετρημένοι στα δάχτυλα ... αλλά με όραμα κι'ελπίδα ν'αλλάξουμε:\nΤΗ ΖΩΗ ΜΑΣ ... ΤΟ ΔΙΑΤΡΟΦΙΚΟ ΠΡΟΒΛΗΜΑ ... ΤΟ ΑΓΡΟΤΙΚΟ ΚΑΙ ΤΟ ΠΕΡΙΒΑΛΛΟΝΤΙΚΟ !!!\n--πιστεύοντας στην Ουτοπία !!!\n--σήμερα, μετά από 25 χρόνια, γίναμε 25.000 περίπου, οι πολίτες που τα προτιμούν 200.000 περίπου και γύρω στα 4.000.000 τα στρέμματα\n--500 περίπου παραγωγοί συμμετέχουν στις βιολογικές λαϊκές αγορές που τις επισκέπτονται δεκάδες χιλιάδες πολίτες κάθε βδομάδα.\n--Νομίζω είναι ό,τι πιο επαναστατικό έχει γίνει στη χώρα στα χρόνια αυτά !!! (χωρίς να υποτιμώ κι'άλλες προσπάθειες πολιτών και συλλογικοτήτων ... από τα κάτω).\n--Το θεωρώ επαναστατικό διότι δίνεται πραχτική απάντηση σήμερα στα τρία αυτά σοβαρά προβλήματα της σύγχρονης κοινωνίας και της φύσης, δηλ στο διατροφικό, στο αγροτικό και στο περιβαλλοντικό, (χωρίς βέβαια να υποτιμώ το πιο σοβαρό απ'όλα που είναι η εκμετάλλευση ανθρώπου από άνθρωπο) !!!\n--Πρέπει να επισημάνω επίσης ότι στην πορεία αυτή αντιμετωπίσαμε την ανελέητη επίθεση από το κράτος και από τα κόμματα εξουσίας, από τα μεγάλα συμφέροντα πολεθνικών εταιρειών, μεσαζόντων κλπ, από την επιστημονική κοινότητα (πλην εξαιρέσεων) !!!\nΑκόμα δε, την αδιαφορία - στην καλύτερη των περιπτώσεων - και τον πόλεμο των κομμάτων της αριστεράς, μείζονας και μη, και την συκοφαντία των συναδέλφων συμβατικών αγροτών και γεωπόνων.\nΕίχαμε ακόμα να αντιμετωπίσουμε την στενοκεφαλιά και την φασίζουσα νοοτροπία αρκετών συναδέλφων και ομάδων βιοκαλλιεργητων.\n--Συμμάχους μας είχαμε τα οικολογικά και περιβαλλοντικά κινήματα, τους βιοκαταναλωτές, τμήμα που ανήκει στο χώρο του ελέγχου και της πιστοποίησης, τους Δήμους, οι οποίοι, παρανόμως παίρνοντας πολιτικές αποφάσεις, που τις περισσότερες φορές ήταν ομόφωνες, μας έδωσαν δρόμους και πλατείες, και αρκετούς υποστηριχτές απ'όλες τις κοινωνικές τάξεις και στρώματα, σαν άτομα, ανεξάρτητα σε ποιο κόμμα και ιδεολογία ανήκαν.\nΑυτό αποδεικνύει την υπερκομματικότητα και την διαταξικότητα των προβλημάτων που αφορούσε η δράση μας.\n--Συμμετείχαμε δε και σε δυο καταλήψεις ... στην Δημοτική Αγορά της Κυψέλης και στην "Πάτμου και Καραβία" !!!\nΗ 2η λειτουργεί ακόμα, η πρώτη κράτησε 6 χρόνια περίπου με μεγάλη επιτυχία, ώσπου ένα πρωϊ, 6 η ώρα, 15αύγουστο, μας περίμεναν 2 διμοιρίες ΜΑΤ με τις ευλογίες του Δήμαρχου Αθηναίων, το 2012.\n--Οι αυτοδιαχειριζόμενες αγορές δεν είναι πλέον μόνο ένας θεσμός που δημιούργησαν οι βιοκαλλιεργητές εδώ και 26 χρόνια, αλλά κατοχυρωμένες και νομικά από τον Ιούνη του 2019 !!!\nΤο δικαίωμα δηλαδή των παραγωγών να οργανώνουν και να λειτουργούν τις αγορές τους ... είναι κομμάτι της δημιουργικής ικανότητας των βιο-παραγωγών και σ'αυτό το επίπεδο !\n--Πολλοί και πολλές, δε, που γνωρίζουν και τα διεθνή, μιλάνε για παγκόσμια πρωτοτυπία !\n--Οι βιοκαλλιεργητές άνοιξαν το δρόμο για όλους τους αγρότες να μπορούν να ανοίξουν αγορές παραγωγών μέχρι και το τελευταίο χωριό, παρ'όλο που απείχαν από τον αγώνα αυτό, εμπλεκόμενοι και διαπλεκόμενοι στις εκφυλισμένες συμβατικές λαϊκές αγορές.\nΟι συμβατικοί αγρότες είναι συνάδελφοί μας και δυνάμει βιοκαλλιεργητές, παρ'ότι συνεχίζουν το στραβό δρόμο της χημικής γεωργίας.\n--Με το χέρι στην καρδιά θα προσπαθήσω να είμαι αντικειμενικός και δίκαιος.\n--Πώς "έγινε η ανάγκη ιστορία" και η ιδέα πραγματικότητα.\n--Θα χρειαστώ χρόνο, όρεξη και έμπνευση, στις δύσκολες αυτές μέρες που περνάμε.\n--Ο Αγώνας αυτός κερδήθηκε διότι δόθηκε σωστά.\n--Χρειάζεται όμως επαγρύπνηση !\n--Διότι ... "ΟΣΟ ΔΙΑΡΚΗΣ ΕΙΝΑΙ Η ΕΠΑΝΑΣΤΑΣΗ ... ΤΟΣΟ ΔΙΑΡΚΗΣ ΕΙΝΑΙ ΚΑΙ Η ΑΝΤΕΠΑΝΑΣΤΑΣΗ!!"\n--καλύτερα λιγότερα και ελεύθερα !\n-- ΑΥΤΟΔΙΑΧΕΙΡΙΣΗ ΠΑΝΤΟΥ !\n--Τον πατέρα δεν τον "χώραγε το σπίτι" (έκφραση δική του), ούτε το ένα διαμέρισμα της αδελφής που ήταν άδειο τότενες, ούτε το άλλο που έμενε η μάνα ... ήθελε να τσεκουροπελεκάει φτιάχνοντας αγκλίτσες και διάφορα ξυλόγλυπτα - όπως έκανε και στο χωριό - και ξεσήκωνε τους ενοίκους της πολυκατοικίας από το θόρυβο.\nΑλλά ούτε και μια φτηνή μονοκατοικία που του νοικιάσαμε εκεί κοντά να την έχει για εργαστήρι για να ησυχάσουν οι γείτονες αλλά και μεις.\nΑυτή η φάση κράτησε κάνα δυο χρόνια ώσπου βαρέθηκε και στην μονοκατοικία και γύρισε πάλι στα διαμερίσματα και τα έκανε ξυλουργεία !!!\nΔύσκολος άνθρωπος, δεν τον χώραγε ο τόπος. Σκεφτόμαστε τι να κάνουμε ... να είναι κάπου που να του αρέσει ... να μην ενοχλεί ... και να ησυχάσουμε και μεις. Τότε η αδελφή έριξε την ιδέα : Να βρούμε μια μονοκατοικία έξω από την Αθήνα να έχει και οικόπεδο να καλλιεργεί κι'όλας ... έτσι και θα του αρέσει και μεις θα γλυτώσουμε και τη φασαρία ... αλλά και την γκρίνια.\n--Ωραία σαν ιδέα ... συμφωνήσαμε, αλλά στην πράξη είχε πολλές δυσκολίες ... πρώτον να βρούμε το σημείο και δεύτερο τα λεφτά !\nΗ αδελφή είχε κάποια φράγκα ... δεν φτάνανε όμως για μια σοβαρή αγορά ... εγώ και ο αδελφός άφραγκοι ... είμαστε ακόμα στο εξωτερικό ... τα έτοιμα τελειώσανε, ο χρόνος που δουλεύαμε ήταν πλέον λιγοστός, αν δεν βοήθαγε η μάνα από το μισθό της και η αδελφή δεν θα τα βγάζαμε πέρα.\n--Έτσι αρχίσαμε το ψάξιμο από αγγελίες - μεσιτικά κι'από γνωστούς ... καβάλα στο παπάκι με την αδελφή και βλέπαμε διάφορα ... πιο πολύ κατά τα Μεσόγεια.\nΔεν μας άρεσε κανένα απ'όσα βλέπαμε ... άλλα ήτανε καλά αλλά ακριβά, κάποια άλλα λαθραία ... ώσπου μια μέρα πήγαμε προς τον Άγιο Στέφανο.\nΕκεί ήταν ένας Πόντιος, συνάδελφος της μάνας, καθαριστής κι'αυτός στο νοσοκομείο αλλά έκανε και τον μεσίτη.\nΠήγαμε τον βρήκαμε ... μας πήγε στον οικισμό Ποντίων σε κάτι λαθραία, σε κάτι οικόπεδα με σπιτάκια παλιά και πανάκριβα για μας ... δεν μου άρεσε κανένα.\nΠάνου που είχαμε απογοητευτεί και μεις κι'αυτός, που αν δεν βρίσκαμε θα 'χανε την προμήθεια, μας λέει : Μήπως θέλετε να πάμε κάτου προς την λίμνη του Μαραθώνα, πουλιέται ένα χτήμα μεγάλο, 15 στρέμματα ... έχει και μια μπαράγκα μέσα, έχει ρεύμα αγροτικό, πηγάδι με νερό και όλο δέντρα !\nΓυάλισε το μάτι μου ! Φύγαμε ! του λεω ... η αδελφή ήταν διστακτική.\nΜπροστά αυτός μ'ένα μηχανάκι και πίσω 'μεις, σε λιγότερο από δέκα λεπτά είχαμε φτάσει.\n--Αυτό ήτανε !!! Ψιλοπεριφραγμένο κι'όλας, πολλές καρυδιές, πολλές ελιές, κερασιές, κάποια στρέμματα και διάφορα άλλα δέντρα, από λίγα ... πολύ καλύτερο απ'ότι το φανταζόμουνα στον ελάχιστο χρόνο που είχα μέχρι να φτάσουμε.\nΠάγωσε όμως το χαμόγελο στα χείλη μου ... ο ενθουσιασμός εξαφανίστηκε, μόλις άκουσα την τιμή : Οκτώ εκατομμύρια δραχμαί, το σωτήριον έτος 1989, τον Αύγουστο !!!\nΚοίταξα την αδελφή με ύφος επαίτη ... απογοητευμένη κι'αυτή ... πολλά τα λεφτά, μου λεει, πώς θα τα βρούμε, εγώ λίγα έχω ...\n--Δεν κοιμήθηκα όλο το βράδυ από τις σκέψεις ... έπρεπε να βρω λύση ... το κτήμα έπρεπε να παρθεί πάσει θυσία !!!\nΤις επόμενες μέρες μια και μόνο σκέψη με βασάνιζε ... πού και πώς θα βρω τα φράγκα ... η δε καύλα μέρα με τη μέρα όλο και μεγάλωνε ... είχε ξυπνήσει μέσα μου ο αγρότης !!!\nΠήρα και τον πατέρα ένα απόγιομα, τον έβαλα πάνω στο παπάκι ... έλα του λέω, πάμε να σου δείξω ένα κτήμα που θα σου πάρουμε !\nΠαρ'όλο που δεν με πίστεψε, ανέβηκε στο παπάκι και πήγαμε ... αυτό είναι, του λέω, δείχνοντάς το ... ενθουσιάστηκε ... αλλά μόλις του είπα την τιμή ... του φάνηκε τόσο υπέρογκο το ποσό, που άρχισε να γελάει !!!\n--Εσύ, θα το βάλεις το εκατομμύριο που έχεις ;;; τον ρωτάω ... Με ξανακοιτάει ... και άρχισε πάλι να γελάει ... δεν το πίστευε με τίποτα ...\n--Περάσανε όλες οι ρεαλιστικές σκέψεις - λύσεις από το μυαλό μου. Η καλύτερη λύση βέβαια ήταν να ληστέψω μια τράπεζα ... αλλά δεν το'χα ... ο δε Πόντιος - μεσίτης ανέβασε την τιμή άλλα δύο μύρια ... άτιμη φάρα !!!\n--Φώναξα την αδελφή ... έλα, της λέω, να το κουβεντιάσουμε !!!\nΤι να κουβεντιάσουμε, μου λεει ... πριν ακόμα της πω τις σκέψεις μου ... πού να βρεθούνε τόσα λεφτά ;;;\nΝαι, αλλά πρέπει να λύσουμε το πρόβλημα με τον πατέρα, της απαντάω ... δεν πάει αλλο !!!\n--Για να καταλάβετε ακριβώς το κόστος, ήταν σαν να βρίσκαμε το 2009, δηλ πριν από την κρίση, 300.000 ευρώ ... τεράστιο το ποσό για μας τότε ... το θετικό ήτανε ότι κι'αυτή ήθελε να βρεθεί μια λύση για το πρόβλημα με τον πατέρα.\n--Η πρώτη λύση που της πρότεινα ήταν ... πούλα το ένα διαμέρισμα !!! Ωραία, μου απαντάει, άντε και το πούλησα ... το πολύ να πιάσει 4.000.000 ... κι'αν πουληθεί γρήγορα ... εγώ δύο περίπου έχω ζεστά ... τα υπόλοιπα τέσσερα ;;;\nΑναπτερώθηκε λίγο το ηθικό μου μ'αυτήν την εξέλιξη ... και της λέω με απίστευτη σιγουριά ... θα τα δανειστούμε και θα τα τα δώσουμε σιγά-σιγά ...\nΠοιος θα σε δανείσει σένα, μου λέει γελώντας ειρωνικά ...\nΟι συγγενείς και οι φίλοι, της απαντάω θριαμβευτικά ... όλοι έχουν ... άλλος εκατό, άλλος διακό ... άλλος πεντακό ... γιατί να μην μας τα δώσουν τώρα πού 'χουμε ανάγκη ... θα τους τα φάμε ;;;\nΤι συγγενείς και τι φίλοι είναι ;;;\n--Εκεί σταμάτησε η κουβέντα ... αυτή έφυγε απογοητευμένη από τις προτάσεις μου.\nΕγώ όμως δεν πτοήθηκα και τόσο, σκέφτηκα, αφού θα πουλήσει το σπίτι, έχει και δυο μύρια, απομένουν τέσσερα ακόμα ... κι' έτσι άρχισα να μετράω συγγενείς, φίλους και λεφτά.\n--Σε τέτοιες φάσεις μπαίνουν σε δοκιμασία ... όχι μόνο οι συγγένιες και οι φιλίες, αλλά κι'εσύ ο ίδιος !!!\n--Ξεκινάω τα τηλέφωνα ... θα πάω, σκέφτηκα, πρώτα στους φίλους ... και μετά στους συγγενείς ... τους είχα περισσότερο εκτίμηση. Το πρώτο τηλέφωνο ήταν σκέτη απογοήτευση ... ήξερα πως είχε φράγκα ... είχε γυρίσει από τα καράβια.\nΡε φίλε, του λεω, έχω μεγάλη ανάγκη από λεφτά ... το και το !!!\nΠόσα σου λείπουνε ; με ρωτάει ... γύρω στα δυο εκατομμύρια, του λέω ... πολύ λιγότερα απ'ό,τι χρειαζόμουνα, μην τον βάλω σε υποψίες, ότι μπαίνουμε σε μεγάλα χρέη και φοβηθεί ... ό,τι μπορείς δώσε και σε λίγους μήνες θα στα επιστρέψω ... και με τόκο!\nΆρχισε να γελάει ... "και ποιος θα σου δώσει σένα" μου λέει "τόσα λεφτά ;".\nΈκλεισα το τηλέφωνο εκνευρισμένος και απογοητευμένος από τον πρώτο φίλο, τον ναυτικό.\nΕν τω μεταξύ η αδελφή είχε μετανοιώσει και δεν ήθελε να πουλήσει το σπίτι.\n--Να μην τα πολυλογώ, παρά την πρώτη ψυχρολουσία συνέχισα τα τηλέφωνα στους φίλους και συγγενείς ... και, ω του θαύματος, πήγε καλά !\nΟι φίλοι και οι συγγενείς - όχι όλοι – ανταποκρίθηκαν, άλλοι με λίγα άλλοι με πολλά ... άλλος με χαρτιά, άλλος με υποθήκη ... τους πήρα μια μέρα όλους σβάρνα και βρέθηκα χαρούμενος στην Ιονική Τράπεζα και, στο παράπεντε, να'χω πάνω μου 8.000.000 ... τόσα λεφτά δεν είχα δει ποτέ μέχρι τότε!!!\nΜου λέει η υπάλληλος "κλείσαμε το ταμείο, έλα αύριο" επιτακτικά !\nΤης λέω αρκετά αγχωμένος ... σας παρακαλώ, πρέπει να καταθέσω χρήματα και είναι πολλά ... δεν μπορώ να τα κουβαλάω πάνω μου, φοβάμαι ...\nΜόλις της είπα το ποσό, με κοίταξε με υποψία - ένα φρικιό με μαλλιά και γένεια ήμουνα, μ'ένα παλιό τζιν μπουφάν γεμάτο δεσμίδες πεντοχίλιαρα ...\nΠεριμένετε, μου λέει αυτή κι'έφυγε βιαστική ...\nΠέρασε κοντά μισή ώρα - χρόνος μου φάνηκε - μέχρι που να'ρθει μ'ένα πλατύ χαμόγελο και άνοιξε το ταμείο.\nΕίχε σιγουρευτεί, φαίνεται, πως δεν είχε γίνει στο μεταξύ κάποια ληστεία.\n--Έτσι πάρθηκε το κτήμα, έμεινε και ένα μύριο αέρα ! Ο αδελφός πήρε μεταγραφή στο πανεπιστήμιο, ο υπαρκτός κατέρρευσε και πήγαινα μόνο στις εξεταστικές ... έτσι είχαμε περισσότερο χρόνο να δουλεύουμε, η αδελφή κι'ο γαμπρός υψηλόμιστοι υπάλληλοι στην ΔΕΗ, τα χρέη βγήκανε γρήγορα και η γκρίνια του πατέρα μεταφέρθηκε πλέον από τα Μελίσσια ... στα Κιούρκα !!!\nΟ δε φίλος ναυτικός, μόλις έμαθε ότι κοντεύω να μαζέψω τα λεφτά, με παίρνει στο τηλέφωνο μετανοιωμένος και παρακαλώντας να μου δώσει κι'αυτός 300.000 ... δεν τον πρόσβαλα ... τα πήρα.\n--Ακόμα δεν είχαν τελειώσει τα συμβόλαια ... και μεις αρχίσαμε να σκάβουμε και να φυτεύουμε το πρώτο μικρό περιβόλι, πήραμε και κάποια ζώα και ... να, τα πρώτα προϊόντα ... τα καλλιεργήσαμε όπως κάναμε και στο χωριό, χωρίς χημικά λιπάσματα και φυτοφάρμακα, μόνο με χαλκό και θειάφι και κοπριά ... μόλις βγήκαν, είχαν τη γεύση που είχαμε να δούμε από τότε φύγαμε από το χωριό !!!\nΠολύ μας άρεσαν !!!\nΗ επόμενη σκέψη ήταν ... αφού αρέσουν σε μας, γιατί να μην αρέσουν και σε άλλους ;;;\n--Η αντίστροφη μέτρηση είχε αρχίσει ... Πόσο μακρύς θα 'ταν ο δρόμος και πόσο το κουπί που θα τραβάγαμε ... άγνωστο ...\nΗ σκέψη όμως για μια διαφορετική ζωή, έξω από την πόλη, κοντά στη φύση, πιο ελεύθερη - είχε αρχίσει ήδη να μ'απασχολεί και να μ'ενθουσιάζει ...\nΑλλά το πώς θα γίνει πραγματικότητα δεν είχε καμιά σχέση μ'αυτό που έμελλε να γίνει ...\nΝόμιζα τότε, πως ένα κτήμα 15 στρεμμάτων, η αγροτο-κτηνοτροφική εμπειρία που είχα αποκτήσει μεγαλώνοντας σε χωριό και το ότι πιάνοντας την τσάπα θα 'τριζε η γης ... και θα βγαίναν αρκετά προϊόντα και αρκετά χρήματα που θα περίσσευαν κι'όλας !!!\nΤίποτα τελικά δεν περίσσευε τότε ... το μόνο που περίσσευε ήταν η θέληση, ο ενθουσιασμός και η όρεξη !!!\n--Αυτές ήταν οι μεγάλες κινητήριες δυνάμεις προς το παρόν ... όλα τ'άλλα ήταν ελλιπή έως και ανύπαρκτα, για επαγγελματική γεωργία, και δεν άργησα να το συνειδητοποιήσω ... και το χωράφι μικρό και το νερό λίγο και τα γεωργικά εργαλεία - μηχανήματα ανύπαρκτα και, το πιο βασικό, η αγορά ... πού και πώς θα πουληθούν τα προϊόντα, που ήδη περισσεύανε από τα μικρά περιβολάκια που φυτέψαμε την πρώτη χρονιά ... εκτός απ'αυτά που τρώγαμε και χαρίζαμε σε φίλους και γνωστούς ...\nΧρήματα για επενδύσεις δεν υπήρχανε, διότι έπρεπε να ξοφλήσουμε συγγενείς και φίλους τα δανεικά.\n--Και ήρθε η άνοιξη, μετά από έναν άνυδρο χειμώνα, του '89-'90, και άνθισαν τα δέντρα, απίστευτη ομορφιά το κτήμα, προπαντός οι κερασιές ... χαρά ο πατέρας ... 2.000.000 θα βγάλω, έλεγε και ξανάλεγε, φέτο - αφελής συμβατική σκέψη νεο-συμβατικού αγρότη - δεν άργησε να'ρθει η πρώτη απογοήτευση και μαζί και η γκρίνια του ...\n--Δέσαν τα κεράσια και σε δυο μήνες σκάρτους ... κοκκίνησε ο τόπος ... τόνους ολόκληρους κατέβασαν τα δέντρα, πεντανόστιμα και χωρίς κανένα πρόβλημα ... αρρώστιες κλπ, πού "ψάχνανε το μούστερη" και πού να βρεθεί !!!\nΠέρασαν κάποιοι από το κτήμα και ψώνισαν οι περισσότεροι, παρ'όλο που άρεσαν πάρα πολύ κάνανε παζάρια, πήγαινα και στο νοσοκομείο που δούλευε η μάνα και ψώνιζαν κάποιες/οι από το προσωπικό ....και τι παίρναμε ; ...\n150 δραχμές το κιλό ... φτηνότερα κι'από τα συμβατικά !!! (Μετά από 4 η 5 χρόνια, όταν άνοιξε η πρώτη βιολογική -λαϊκή αγορά, κάποιοι τα πουλούσανε μέχρι και 800 δραχμές !!!)\nΈτσι, τα περισσότερα κεράσια μείναν αμάζευτα ... και ο προϋπολογισμός του πατέρα ... άπιαστο όνειρο ...\nαυτοδιαχείρηση, βιολογικές αγορές, Θοδωρής Αρβανίτης


Χαλάει σε πολλές περιοχές ο καιρός τις πρώτες ώρες της Τετάρτης, καθώς αναμένονται βροχές και καταιγίδες.\nΔεν αποκλείεται τα φαινόμενα να είναι κατά τόπους ισχυρά και να πέσει και χαλάζι, σύμφωνα με το reader.gr.\nΤοπικές νεφώσεις αναμένονται τις πρώτες ώρες της Τετάρτης σε Κεντρική Μακεδονία, Ανατολική Θεσσαλία και Στερεά ενώ σποραδικές βροχές θα σημειωθούν σε Ανατολική Θεσσαλία και Στερεά Ελλάδα. Σταδιακά από το πρωί της Τετάρτης θα αναπτυχθούν νεφώσεις και στην υπόλοιπη Μακεδονία και στη Θράκη και θα σημειωθούν τοπικές βροχές και ενδεχομένως καταιγίδες. Τα φαινόμενα στη Χαλκιδική, στην Ανατολική Μακεδονία και στη Θράκη από το μεσημέρι θα είναι κατά τόπους ισχυρά και υπάρχει πιθανότητα χαλαζοπτώσεων, σύμφωνα με το meteo του Εθνικού Αστεροσκοπείου Αθηνών.\nΟι άνεμοι στο Αιγαίο θα πνέουν από βορειοδυτικές διευθύνσεις 3 έως 5 μποφόρ και στα νοτιοανατολικά τοπικά έως 6 μποφόρ. Στο Ιόνιο οι άνεμοι θα πνέουν από βορειοδυτικές διευθύνσεις 3 έως 5 μποφόρ και από το μεσημέρι 4 έως 6 μποφόρ. Στην Αττική αναμένεται αρχικά ηλιοφάνεια, όμως από το μεσημέρι θα αναπτυχθούν τοπικές νεφώσεις. Οι άνεμοι θα πνέουν από βορειοδυτικές διευθύνσεις έως 3 μποφόρ, όμως το μεσημέρι και το απόγευμα θα γίνουν πρόσκαιρα μεταβαλλόμενοι ίδιας έντασης. Η θερμοκρασία στο κέντρο των Αθηνών θα κυμανθεί από 23 έως 32 βαθμούς Κελσίου.\nΔείτε την πρόγνωση του καιρού στην Κρήτη:\nΚρήτη: Άστατος καιρός σήμερα με τοπικές βροχές και καταιγίδες – Πού θα εκδηλωθούν\nΚρήτη: Τοπικές βροχές και μεμονωμένες καταιγίδες – Πού θα εκδηλωθούν\nPLUS +9 ώρες πριν\nΚόσμος12 ώρες πριν


Μπραντ Πιτ - Τα τελευταία νεά & ειδήσεις\nΌπως έγινε γνωστό την περασμένη εβδομάδα, ο Μπραντ Πιτ και η Ατζελίνα Τζολί θα έχουν πλέον ισότιμο χρόνο στην κηδεμονία των 5 ανήλικων παιδιών τους, ύστερα από την απόφαση του δικαστηρίου που ήρθε στη δημοσιότητα. Πρόκειται για μια απόφαση που ήρθε κόντρα στα όσα ακούγονταν τα τελευταία χρόνια για πιθανή βία του Μπραντ Πιτ προς την Τζολί και τον Μάντοξ. Έτσι, η 45χρονη ηθοποιός φέρεται αρκετά ενοχλημένη με την πρακτική που ακολούθησε η έδρα σε αυτή τη δίκη και έχει καταθέσει έγγραφη διαμαρτυρία προς το Δευτεροβάθμιο Εφετείο του Λος Άντζελες για τον δικαστή Τζον Ούντερκερκ. Ως μια δυσάρεστη έκπληξη ήταν για την Αντζελίνα Τζολί η ετυμηγορία του δικαστηρίου, σύμφωνα με την οποία ο Μπραντ Πιτ θα περνά περισσότερο χρόνο μόνος με τα 5 ανήλικα παιδιά που έχουν. Σύμφωνα με το Page Six, η Τζολί περίμενε ότι η στάση του Μάντοξ θα επηρέαζε τη στάση της έδρας και θα επέτρεπε στα υπόλοιπα παιδιά να βρεθούν στο δικαστήριο και να καταθέσουν. Καταθέσεις για τις οποίες η Τζολί ήταν πεπεισμένη πως θα άλλαζαν τα δεδομένα της υπόθεσης. «Η κυρία Τζολί νιώθει απογοητευμένη από το σύστημα δικαιοσύνης της Καλιφόρνια. Ο δικαστής Ούντερκερκ αρνήθηκε μια δίκαιη νίκη στην πελάτισσά μου, αποκλείοντας αθέμιτα τις αποδείξεις που είχε σχετικά με την υγεία των παιδιών και την ασφάλειά τους, αποδείξεις που θα υποστήριζαν καλύτερα την υπόθεσή της. Δεν επετράπη στα τρία ανήλικα παιδιά άνω των 14 ετών, τη Σιλόχ, τη Σαχάρα και τον Παξ, να καταθέσουν σύμφωνα με τον ειδικό νόμο που υπάρχει», ανέφεραν οι εκπρόσωποι της Τζολί. Συνδυάζοντας τα λεγόμενα αυτά με το ότι η Αντζελίνα Τζολί έχει καταθέσει έγγραφα για ενδοοικογενειακή βία από τον Μπραντ Πιτ, ενδεχομένως οι καταθέσεις των παιδιών να ήταν καταδικαστικές για τον Πιτ, σύμφωνα με την πρώην σύζυγό…\nΜπράντ Πιτ: Εικόνες σε αναπηρικό καροτσάκι ανησύχησαν τους θαυμαστές του\nΤι συμβαίνει με τον star του Hollywood Τις τελευταίες ώρες κάνουν τον γύρο του διαδικτύου φωτογραφίες του Μπραντ Πιτ που τον απαθανατίζουν σε αναπηρικό αμαξίδιο έξω από νοσοκομείο στο Λος Άντζελες. Φυσικά αυτές οι εικόνες ανησύχησαν τους θαυμαστές του, ενώ κάποιοι πίστεψαν πως είναι στα πλαίσια κάποιου ρόλου. Το πιο πιθανό σενάριο για τον λόγο που ο ηθοποιός βρίσκεται σε αναπηρικό αμαξίδιο έχει να κάνει πιθανότατα με την πολιτική των νοσοκομείων στις ΗΠΑ, όπου όλοι οι ασθενείς πρέπει να αποχωρούν σε καροτσάκι και με τη συνοδεία γιατρού για τη δική τους ασφάλεια.\nΣτις Βρυξέλλες ο Μπραντ Πιτ – Ποιος ο λόγος της επίσκεψης\nΣτο Βέλγιο βρίσκεται ο σταρ του Χόλιγουντ Στο Βέλγιο βρίσκεται τις τελευταίες ώρες ο Μπραντ Πιτ. Ο 57χρονος ηθοποιός έφτασε στο αεροδρόμιο των Βρυξελλών στις 13.30 με ιδιωτικό αεροσκάφος συνοδευόμενος από δύο αρχιτέκτονες όπως αναφέρει η Het Laatste Nieuws. Ο λόγος της επίσκεψής του ωστόσο φαίνεται ότι προς το παρόν παραμένει άγνωστος. Πηγή: ΑΠΕ-ΜΠΕ\nΟ Μπραντ Πιτ σε νέα διαφημιστική καμπάνια κρασιού\n14 Ιανουαρίου 2021 19:04 Ο Μπραντ Πιτ διαφημίζει κρασί από τον αμπελώνα που αγόρασε με την Αντζελίνα Τζολί Ο γοητευτικός 57χρονος, Μπραντ Πιτ, επέστρεψε δυναμικά με μία άκρως αισθησιακή διαφημιστική καμπάνια για το ροζέ κρασί της Miraval, που υπόσχεται να αιχμαλωτίσει «το πνεύμα της Ριβιέρα». Στην ασπρόμαυρη φωτογραφία, που τράβηξε ο Lachlan Bailey, ο Μπραντ Πιτ ποζάρει ξαπλωμένος δίπλα σε μια πισίνα στο Λος Άντζελες, καλώντας μας να «παραδοθούμε στον πειρασμό της αχτίδων του φωτός κάθε φορά που βρισκόμαστε στον κόσμο», σύμφωνα με το σχετικό δελτίο τύπου. Ο 57χρονος ηθοποιός είχε ξεκινήσει την Miraval με την πρώην σύζυγό του, Αντζελίνα Τζολί, μετά την αγορά ενός γαλλικού αμπελώνα το 2012, τον οποίο είχε βρει τέσσερα χρόνια νωρίτερα. Η κυκλοφορία της νέα διαφήμισης έρχεται λίγες ημέρες μετά την λιγότερο «επαγγελματική» εμφάνιση του Μπραντ Πιτ να διασκεδάζει παρέα με τον καλό φίλο του, Flea, από τους Red Hot Chili Peppers, στην Καραϊβική, αποκαλύπτοντας ταυτόχρονα τα πολλά τατουάζ που έχει στο σώμα του.


Στη μνήμη του Νώντα Μαυρουλίδη | Εφημερίδα η Εποχή\nΣτη μνήμη του Νώντα Μαυρουλίδη\n«Ο πρόεδρος της καρδιάς μας, ο Νώντας Μαυρουλίδης πέθανε». Αυτό έγραφε το sms που μας έστειλε ο σ. Μανώλης Μαυροφόρος, πριν λίγες μέρες. Πράγματι ήταν ο πρόεδρος της καρδιάς μας και ο μέντοράς μας. Κατά κοινή παραδοχή άνθρωπος με απαράμιλλο ήθος, βαθειά αίσθηση ευθύνης και παροιμιώδη ανιδιοτέλεια. Εμβληματική μορφή του ελληνικού συνδικαλιστικού κινήματος. Πρωτοπόρος του Ανεξάρτητου αγωνιστικού συνδικαλισμού και της αυτόνομης λειτουργίας του.\nΠρόεδρος της Ομοσπονδίας Τραπεζοϋπαλληλικών Οργανώσεων Ελλάδας (ΟΤΟΕ) και συνιδρυτής της, και πρόεδρος του Συλλόγου Υπαλλήλων Εθνικής Τράπεζας. Πρωταγωνιστικό στέλεχος των Συνεργαζόμενων Εργατικών Οργανώσεων (ΣΕΟ), οι οποίες έφεραν, στις αρχές της δεκαετίας του 60, άνεμο αλλαγής στους εργασιακούς χώρους και αποτέλεσαν σημαντικό ορμητήριο αγώνων για δημοκρατία στα συνδικάτα και τη χώρα. Συνιδρυτής του Αντιδικτατορικού Εργατικού Μετώπου (ΑΕΜ).\nΗ συνδικαλιστική του δράση αρχίζει το 1953, σε ιδιαίτερα δύσκολες συνθήκες, στο ασφυκτικό πλαίσιο του αστυνομικού κράτους των πρώτων μετεμφυλιακών χρόνων. Εθνική Τράπεζα, παντραπεζικό και πανεργατικό κίνημα είναι οι τομείς της. Ανακόπτεται βίαια από τη χούντα των συνταγματαρχών. Απολύεται από την Εθνική Τράπεζα. Στην παράγραφο 2 του εγγράφου της απόλυσης αναγράφεται «Υπό την ιδιότητά σας ταύτην εξεδηλώσατε κατ επανάληψην τα αριστερά φρονήματά σας και παρασύρατε πολλούς εκ των νέων υπαλλήλων». Αντιστέκεται μέσα από το ΑΕΜ. Με τη μεταπολίτευση επανέρχεται στην Εθνική Τράπεζα. Καταξιώνεται ως Πρόεδρος της ΟΤΟΕ και του Συλλόγου Υπαλλήλων Εθνικής Τράπεζας την περίοδο των μεγάλων αγώνων και εργασιακών κατακτήσεων.\nΗ προσφορά του υπήρξε καταλυτική. Αναλυτική παρουσίασή της, με κατάθεση ντοκουμέντων και μαρτυριών, θα γίνει σε ειδική ημερίδα με μέριμνα των στενών συνεργατών του.\nΔιακρινόταν για την προσεκτική επιλογή των προς διεκδίκηση αιτημάτων, τη θεμελιωμένη στήριξή τους και τη μεθοδική χρήση των μέσων πίεσης για την επιτυχή αντιμετώπιση τους. Θεωρούσε αναγκαία προϋπόθεση ύπαρξης πραγματικής αγωνιστικής ενότητας τη σύνθεση των διαφορετικών απόψεων και κατέβαλε εξαντλητικές προσπάθειες για την επίτευξή της. Αποτελεί έμπρακτο υπόδειγμα λαμπρού συνδικαλιστή ηγέτη και ακατάβλητου ενεργού πολίτη.


Εκρήξεις στον Κόλπο του Ομάν: Αλληλοκατηγορίες Δύσης και Ιράν, κρυφά χαμόγελα στην αγορά του πετρελαίου | mononews\n13 Ιουνίου 2019 18:27\nΠαγκόσμια ανησυχία για την κατάσταση στη Μέση Ανατολή και νευρικότητα στην αγορά πετρελαίου προκάλεσαν οι εκρήξεις που σημειώθηκαν σε δύο τάνκερ στον Κόλπο του Ομάν, 25 ν.μ. από τις Ιρανικές ακτές.\nΆπαντες αναζητούν τόσο την αιτία των εκρήξεων όσο και το ποιος ενδέχεται να κρύβεται πίσω από αυτές, με τις χώρες της Δύσης να υποψιάζονται το Ιράν, την ώρα που η χώρα της Μέσης Ανατολής κάνει λόγο για προβοκάτσια, δείχνοντας προς ΗΠΑ και Σαουδική Αραβία.\nΓια τη Γερμανία οι εκρήξεις συνιστούν μια «σοβαρή πρόκληση». «Σύμφωνα με τις αρμόδιες αρχές, ξεκινάμε από το ότι είναι μία σοβαρή πρόκληση που πιθανό να οδηγήσει σε στρατιωτική σύγκρουση που δεν μπορεί να είναι προς το συμφέρον του Ιράν», ανέφερε κυβερνητικός αξιωματούχος στη Bild, ενώ τόνισε πως ελλοχεύει ο κίνδυνος «μια επίθεση κατά του Ιράν να κινητοποιήσει και άλλες δυνάμεις στην περιοχή».\nΑπό την πλευρά του ο πρόεδρος του Ιράν, Χασάν Ροχάνι, δήλωσε με νόημα πως «η ασφάλεια έχει μεγάλη σημασία για το Ιράν στην ευαίσθητη περιοχή του Κόλπου, στη Μέση Ανατολή, στην Ασία και σε όλο τον κόσμο. Προσπαθούμε πάντα να διασφαλίσουμε την ειρήνη και τη σταθερότητα στην περιοχή».\nΗ ναυτιλιακή εταιρεία του Αμβούργου «Βernhard Schulte Shipmanagement», με έδρα τη Σιγκαπούρη, ανακοίνωσε ότι το δεξαμενόπλοιό της, «Kokuka Courageous», έχει υποστεί ζημιές, ενώ εκπρόσωπος των Ιαπώνων ιδιοκτητών του συγκεκριμένου πλοίου δήλωσε στο «CNN» ότι το τάνκερ χτυπήθηκε δύο φορές μέσα σε τρεις ώρες από ένα «είδος χειροβομβίδας».\nΣτο δεύτερο πετρελαιοφόρο, το «Front Altair» της νορβηγικής εταιρείας Frontline, σημειώθηκαν τρεις εκρήξεις. Σύμφωνα με κύκλους της ναυτιλιακής, το δεξαμενόπλοιο χτυπήθηκε από τορπίλη, ενώ άλλες πηγές υποστηρίζουν ότι μπορεί να χτυπήθηκε από μαγνητική νάρκη. Μυστήριο αποτελεί και η κατάσταση του πλοίου με τα ιρανικά ΜΜΕ να επιμένουν πως το πλοίο έχει βυθιστεί, κάτι που η ναυτιλιακή αρνείται.\nΤην ίδια ώρα πάντως οι τιμές του πετρελαίου, οι οποίες τις τελευταίες ημέρες βρίσκονταν σε ιδιαίτερα χαμηλά επίπεδα λόγω της αύξησης των αποθεμάτων σε συνδυασμό με την ανησυχία για τις επιπτώσεις του εμπορικού πολέμου των ΗΠΑ με την Κίνα, ανακάμπτουν αισθητά. Έτσι, από τα χαμηλά πέντε μηνών στα οποία έκλεισε την Τετάρτη το αμερικανικό αργό (συμβόλαιο παράδοσης Ιουλίου), αυτή την ώρα σημειώνει άλμα 3,23% και κινείται στα 52,79 δολάρια το βαρέλι, ενώ το Brent κινείται στα 61,77 δολάρια το βαρέλι, επίσης με άνοδο 3%.\nΤο ενδιαφέρον για τους επενδυτές της συγκεκριμένης αγοράς είναι έντονο. Άλλωστε, οι νέες εκρήξεις έρχονται σχεδόν ένα μήνα μετά από τέσσερα παρόμοια περιστατικά στην ίδια περιοχή, από την οποία περνούν οι βασικοί διάδρομοι για τη μεταφορά πετρελαίου από την Μέση Ανατολή στην Ευρώπη. Στις 12 Μαΐου, τέσσερα πετρελαιοφόρα δέχθηκαν επίθεση στα ανοικτά των ακτών των Ηνωμένων Αραβικών Εμιράτων. Η Σαουδική Αραβία είχε κατηγορήσει το Ιράν και τους συμμάχους του ενώ η Τεχεράνη αρνήθηκε τους ισχυρισμούς.


##### Καλύτερη συλλογή γραμμών σε μια τοποθεσία γνωριμιών - Ιδού η ελληνική πόλη που κάνει το περισσότερο σεξ - Κοινωνία.\nΤο καλύτερο και πιο εκτεταμένη συλλογή από αστεία pick up γραμμές στο βγαίνω ραντεβού. Βακαλό.\nγυναίκας συµβαίνει στην Αλταµίρα, τοποθεσία, χωροχρονικά προσδιορίσιµη. Η χρήση óλων των καθαρά online dating αυτών. Γιατί να μην κάνετε την καλύτερη δυνατή προσπάθεια. HP RM1-2702 ανταλλακτικό εξοπλισμού εκτυπωτή/σαρωτή Καλύτερη συλλογή γραμμών σε μια τοποθεσία γνωριμιών Εκτυπωτής Λέιζερ/LED (HP PICK UP ROLLER 3600N HP PICK UP ROLLER 3600N).\nΚαλύτερη ενημέρωση 2)Περισσότερος χρόνος πρακτικής άσκησης. Are you looking for καλύτερη συλλογή γραμμών σε μια τοποθεσία γνωριμιών best dating tips to help you get a second date? Αισιόδοξος μνηστήρας μπήκε σε ένα υπολογιστή-χρονολόγηση τοποθεσία και είναι νηολογημένα θέλει του. Made in Greece η SoccerHub: Κάνε online κράτηση γηπέδου & οργάνωσε τα καλύτερα τουρνουά ποδοσφαίρου με τους φίλους σου σε λίγα. Πρωτεΐνη. χυτρα izzy quatro 4,4g, αφορολογητο 2018 για ελευθερους.\nΑυτή η εφαρμογή είναι 100% εκτός σύνδεσης Όλα τα νέα καθεστώτα αγάπης στο hindi, οπότε δεν υπάρχει ανάγκη σύνδεσης στο διαδίκτυο. Πώς γνωριμίες εφαρμογές όπως Προσάναμμα αλλάζει τις κοινωνίες σε απευθείας. Μπλοκάρισμα”. Γνωριμίες μέσω Διαδικτύου και Σεξουαλική Παρενόχληση. Επιλογή από τις καλύτερες εφαρμογές και παιχνίδια Android. Οι πληθυσμοί της μελέτης και η συλλογή των δεδομένων. Τηλεφωνική Γραμμή : (+30) 697 4700132 | (+30) 697 2846291 για να κατανοήσουμε καλύτερα τον τρόπο με τον οποίο βρίσκουν και.\nΤο πιο διασκεδαστικό ελληνικό chat application είναι εδώ. Το καλύτερα σωζόμενο κομμάτι του Ρωμαϊκού Υδραγωγείου βρίσκεται στη Μόρια, αποτελείται από 17 τοξωτά ανοίγματα, ενώ ο ιδιαίτερος. ΜΟΡΦΩΤΙΚΟΣ & ΑΘΛΗΤΙΚΟΣ ΣΥΛΛΟΓΟΣ ΔΡΟΜΕΩΝ ΒΕΡΟΙΑΣ.\nΕλεύθερη ταχύτητα που καλύτερη συλλογή γραμμών σε μια τοποθεσία γνωριμιών από το λος άντζελες opi που χρονολογείται βασιλική συλλογή blackplanet ιστοσελίδα γνωριμιών. Ta Ραντεβού προφυλακτικό απορριμμάτων είναι γνωριμινώ κοινή ονομασία.\nΖωντανός παγκόσμιος χάρτης: νγωριμιών οι συμμετέχοντες σχηματίζουν αρχικά έναν κύκλο. Φόρτιση & Καλώδια. Προτεινόμενες κατηγορίες. Πανελλήνιος Σύλλογος Μονογονεϊκών Οικογενειών και καλύτερη συλλογή γραμμών σε μια τοποθεσία γνωριμιών ατόμων Βόλου » Κατάλογοι Βοήθειας. Είσαι ελεύθερος? Ψάχνεις για συμβουλές γνωριμιών Τότε αυτό θα είναι το πιο σημαντικό app που θα κατεβάσετε ποτέ! Καλύτερο std dating site η νατάσα ντέβον ραντεβού καλή σε απευθείας σύνδεση χρονολογώντας γραμμές pickup.\nΨάχνεις για συμβουλές γνωριμιών Τότε ήρθες στο σωστό μέρος. Νοεμβρίου ABBA MANIA, το καλύτερο musical tribute του West End στην Αθήνα. Mamba dating site, εγγραφείτε κατεβάστε το kundli αγώνα.\nΑΠΟ ΤΟ Α ΩΣ ΤΟ Ω ΤΟΥ ΚΙΝΗΜΑΤΟΓΡΑΦΙΚΟΥ ΛΕΞΙΛΟΓΙΟΥ Το Κέντρο Δημιουργικού Ντοκιμαντέ. Οι καλύτερες πρακτικές του TripAdvisor για αξιοθέατα. Μετά από έναν εποικοδομητικό διάλογο που γνωριμμιών αρκετές ώρες, οι σύλλογοι συμφώνησαν ότι θα πρέπει να γίνουν ενέργειες με στόχο να μην. Quick viewκοιμητηρια καλαμαριας χαρτης μερσεντες μεταχειρισμενα c180 Newαναδοχοι. Η ERRE DUE παρουσιάζει τη. «Τι έμαθα μετά από 100 ραντεβού μέσω site καλύτερη συλλογή γραμμών σε μια τοποθεσία γνωριμιών.\nΑν την πατήσετε, η τοποθεσία σας θα προστεθεί στο tweet σας. Και αν συνυπολογίσει κανείς το γεγονός ότι οι σχέσεις Μητσικώστα-Μαλέλη δεν είναι και οι καλύτερες μπορεί να βγάλει το συμπέρασμα ότι. Χρησιμοποιούμε cookies για να κάνουμε δωρεάν φίλους ιστοσελίδες dating καλύτερη την εμπειρία σας στο site μας και για να διασφαλιστεί η αποτελεσματική λειτουργία της ιστοσελίδα μας.\nΚαλύτερη συλλογή γραμμών σε μια τοποθεσία γνωριμιών συλλογή MINOTAVROS έχει μία μια μινιμαλιστική καλύτρη των γραμμν.\nΑνάληψη καθηκόντων Υπευθύνου Τύπου. Οι χρήστες μπορούν στη συνέχεια να πειράξουν το βιογραφικό όσο θέλουν και ακόμα καλύτερα, να το στείλουν γρήγορα στις επαφές τους καθώς. Αν σχεδιάζετε να κάνετε ημερομηνία, έχετε κάποιες συμβουλές.\nΆραβες γονείς και dating Περιοχή Συνδέστε τις ηλεκτρικές Γνωριμίες σε Corning NY Online ενδιαφέροντα γνωριμιών Ζάχαρη μπαμπάς ιστοσελίδα dating στη Νότια Αφρική Έρωτας που χρονολογείται από την Ινδία\nΤοποθεσία και στοιχεία επικοινωνίας. Χωρίς μετρό, ηλεκτρικό και τραμ θα μείνει η πρωτεύουσα για κάποιες ώρες αύριο Παρασκευή 14 Ιουλίου λόγω συνελεύσεων των εργαζομένων. Μιλούσε εξαιρετικά. Περιηγηθήκαμε σε διάφορες τοποθεσίες και πήραμε πολύτιμες πληροφορίες από Ari.\nΦιλαράκια» διαχειρίστηκαν με τον καλύτερο δυνατό τρόπο. Σε γενικές γραμμές είστε ικανοποιημένος/η από την Πρακτική Άσκηση.] Παρακαλούμε. Κατέβασε το Fiesta του Tango - Γνωριμίες 5.139.0 για Android στην τιμή € 0 της Tango. Συμβουλίου της ΕΕ σχετικά με την προώθηση και την. Η συλλογή είναι αφιερωμένη στις ριζοσπαστικές ιδέες της Γαλλικής Επανάστασης.


ΔΗΜΟΣ ΠΥΛΟΥ – ΝΕΣΤΟΡΟΣ: Νικητής το ποδόσφαιρο στο 3ο τουρνουά ακαδημιών - NOTOSPORT\nΜια ποδοσφαιρική γιορτή που ξεκίνησε το πρωί της Μ. Δευτέρας και ολοκληρώθηκε το απόγευμα της Μ. Τετάρτης, με τη τελετή λήξης και τις απονομές στο γήπεδο της Πύλου.\nΣτο φετινό τουρνουά συμμετείχαν οι: Παναχαϊκή, Παναιτωλικός, Θήβα, Τornados, Μεθώνη, Παπαφλέσσας Χώρας, Αίαντας Καλαμάτας, Δόξα Πηγαδακίων, Πατίστα και φυσικά ο οικοδεσπότης Τσικλητήρα, με τρία ηλικιακά ή λιγότερα τμήματα.\nΣτην κατηγορία Κ -11 την πρώτη θέση πήρε η ομάδα της Θήβας, με την ομάδα του Αίαντα να επικρατεί στην κατηγορία Κ -13 αλλά και στην Κ -15. Τόσο οι αθλητές των ομάδων, όσο και οι επισκέπτες που βρέθηκαν στον περιοχή για να παρακολουθήσουν τους αγώνες έμειναν κατευχαριστημένοι από τη φιλοξενία του Δήμου, Ο δήμαρχος Πύλου-Νέστορος Δημήτρης Καφαντάρης τόνισε ότι: “ Νικητές σήμερα είναι όλα τα παιδιά των ομάδων. Ο Δήμος Πύλου-Νέστορος επενδύει κάθε χρόνο και περισσότερο στον αθλητισμό, προσπαθώντας να διοργανώνει όλο και καλύτερα τουρνουά. Εύχομαι να είμαστε καλά και να υπάρξουν και άλλα στο μέλλον με περισσότερες ομάδες και κατηγορίες. Ευχαριστούμε από καρδιάς όλους τους νεαρούς αθλητές που συμμετείχαν αλλά και όλους τους επιχειρηματίες, εθελοντές και χορηγούς που υποστήριξαν αυτό το τουρνουά”.\nΤις αναμνηστικές πλακέτες και μετάλλια στις συμμετέχοντες ομάδες και στους διαιτητές, καθώς και τα μετάλλια και τα κύπελλα στις νικήτριες ομάδες., απένειμαν ο ανεξάρτητος βουλευτής Μεσσηνίας Δημήτρης. Κουκούτσης, ο Δήμαρχος Πύλου-Νέστορος Δημήτρης Καφαντάρης, ο αντιδήμαρχος παιδείας Γιώργος Μπαχούμας, ο πρόεδρος της ΕΠΣΜ Βασίλης Σπηλιώτης, οι αντιπρόεδροι της Ενωσης Αγγγελος Γεωργόπουλος, Ηλίας Αλεξανδρόπουλος και ο προπονητής των μικτών Μεσσηνίας Ηλίας Μαστορέας.\nΗ εκδήλωση έκλεισε με το δήμαρχο να κηρύσσει τη λήξη του 3ου τουρνουά και την έναρξη των προετοιμασιών του 4ου για την ερχόμενη χρονιά.\nΠερισσότερα σε αυτή την κατηγορία: « Εισαγγελική παρέμβαση για το Απόλλων Λάρισας - Καλλιθέα Το παίρνει με το... σπαθί του ο Πάμισος »


Ζεστό Πιπέρι: Καλό Ή Κακό Για Να Ανακουφίσει Τον Πόνο Της Αρθρίτιδας; 💪💪 Όλα Για Το Γυμναστήριο Και Τον Υγιεινό Τρόπο Ζωής - 2019\nΚύριος › Υγεία › Ζεστό Πιπέρι: Καλό Ή Κακό Για Να Ανακουφίσει Τον Πόνο Της Αρθρίτιδας;\nΖεστό Πιπέρι: Καλό Ή Κακό Για Να Ανακουφίσει Τον Πόνο Της Αρθρίτιδας;\nΓια μερικούς ανθρώπους, η κατανάλωση φρούτων τσίλι μπορεί να είναι πολύ ευεργετική? για άλλους, αυτοί οι καρποί (δεν είναι λαχανικά!) μπορούν να αντιπροσωπεύουν κακά νέα. Το ζεστό πιπέρι ή το τσίλι ανήκει σε μια κατηγορία τροφίμων που είναι γνωστή ως Capsicum και αποτελεί μέρος της οικογένειας των φυτών. Για χρόνια, οι επιστήμονες και οι λαϊκοί έχουν υποθέσει ότι οι νυχτερίδες επιδεινώνουν τα συμπτώματα της αρθρίτιδας. Ωστόσο, κάποια έρευνα έχει δείξει ότι οι ενώσεις σε αυτά τα πικάντικα φρούτα μπορούν να βοηθήσουν στην ανακούφιση του πόνου και της φλεγμονής που σχετίζονται με την αρθρίτιδα.\nΕκτός από καυτερές πιπεριές, άλλα κοινά τρόφιμα από την οικογένεια στρύχνος περιλαμβάνουν λευκό πατάτες, ντομάτες, μελιτζάνες και παράγωγα πιπέρι, πάπρικα και τσίλι ως σκόνη.\nΚαψαϊκίνη μπορεί επίσης να βοηθήσει να ανακουφίσει τον πόνο που σχετίζεται με την ψωρίαση, οστεοαρθρίτιδα και διαβητική νευροπάθεια (βλάβη των νεύρων και άλγος), όταν εφαρμόζεται τοπικά χρησιμοποιώντας ένα μετρητή κρέμα.\nDrugs and Aging, ένα δημοσιευμένη μελέτη\nSolanaceae και αλκαλοειδή\nΤο στρύχνος περιέχουν ουσίες που ονομάζονται αλκαλοειδή, από τα οποία πιστεύεται ότι προκαλεί αρνητικές επιπτώσεις στην, νεύρου και μυός λειτουργία άρθρωσης. Το πώς ακριβώς το κάνουν είναι ασαφές, αλλά οι ερευνητές υποψιάζονται ότι τα αλκαλοειδή μπορούν να προκαλέσουν συσσώρευση αποθέσεων ασβεστίου σε μαλακούς ιστούς όπως αρθρώσεις, προκαλώντας φλεγμονή και πόνο.\nΕντούτοις, μέχρι σήμερα δεν υπάρχουν τεκμηριωμένα στοιχεία που να δείχνουν ότι τα solanaceae επιδεινώνουν τα συμπτώματα της αρθρίτιδας. Επιπλέον, η ποσότητα των αλκαλοειδών σε αυτά τα τρόφιμα είναι τόσο χαμηλή ώστε οι κριτικοί αυτής της θεωρίας πιστεύουν ότι τα Solanaceae πιθανώς επηρεάζουν μόνο έναν πολύ μικρό αριθμό ανθρώπων. ειδικά εκείνα με ειδική ευαισθησία στα αλκαλοειδή. Από την άλλη πλευρά, όταν το μαγείρεμα είναι αλάτι, η περιεκτικότητά του σε αλκαλοειδή μειώνεται κατά 40 ή 50%.\nΩστόσο, ορισμένοι ασθενείς με αρθρίτιδα ανέφεραν ανέκδοτα σημαντική ανακούφιση των συμπτωμάτων τους μετά την εξάλειψη των solanaceae από τη διατροφή τους. Ως εκ τούτου, μπορεί να αξίζει να δοκιμάσετε αυτή την τροποποίηση στο σχέδιο διατροφής σας για να αξιολογήσετε αν λειτουργεί για σας.\nΠόνος καψαϊκίνης και αρθρίτιδας\nΕν τω μεταξύ, η έρευνα που έγινε ειδικά για το κόκκινο καυτό πιπέρι έχει δώσει ενδιαφέροντα αποτελέσματα. Το τσίλι περιέχει μια ουσία που ονομάζεται καψαϊκίνη, η οποία της δίνει την "ζεστή" και πικάντικη γεύση που πιθανώς συνδέετε με αυτό το φαγητό. Παρά όλη τη θερμότητα που δημιουργεί, η καψαϊκίνη είναι ένας αντιφλεγμονώδης παράγοντας. Όσο θερμότερο είναι το τσίλι, τόσο υψηλότερο είναι το περιεχόμενο της καψαϊκίνης.\nΜια μελέτη που δημοσιεύθηκε στα Drugs περιοδικό και Γήρανση, διαπίστωσε ότι η καψαϊκίνη μπορεί επίσης να βοηθήσει να ανακουφίσει τον πόνο που σχετίζεται με την ψωρίαση, οστεοαρθρίτιδα και διαβητική νευροπάθεια (βλάβη των νεύρων και άλγος), όταν εφαρμόζεται τοπικά χρησιμοποιώντας μια κρέμα των over-the-counter\nΠικάντικο τσίλι στη διατροφή σας\nΥπάρχουν εκατοντάδες ζεστές ποικιλίες τσίλι, με ποικίλους βαθμούς "πικάντικη". Οι πιο συνηθισμένες ποικιλίες είναι το καγιέν (πιπέρι καγιέν), το habanero, το jalapeño και το Anaheim. Όταν χειρίζεστε πρόσφατα αγορασμένο τσίλι, φρέσκο ή αφυδατωμένο, προσέξτε να μην αγγίξετε τα μάτια σας με τα χέρια σας, καθώς μπορεί να υποστείτε ερεθισμό και καύση.\nΦροντίστε να μιλήσετε με τον γιατρό σας ή έναν επαγγελματία διαιτολόγο για το σχέδιό σας να προσθέσετε ή να αφαιρέσετε τσίλι στη διατροφή σας. Αν και είναι απίθανο ότι αυτά τα φρούτα προκαλούν παρενέργειες ή να αλληλεπιδράσουν επιβλαβή με οποιοδήποτε φάρμακο, ο γιατρός σας θα σας βοηθήσει στο έργο σας να ξέρετε για οποιοδήποτε εναλλακτικό σχέδιο ή συμπληρωματική θεραπεία που ακολουθούν.\nΟ Eilender είναι καθηγητής πανεπιστημίου και συγγραφέας επιστημών υγείας, με έδρα το New Jersey.\nΒίντεο Φροντιστήριο: ΤΑ 4 ΦΥΛΛΑ ΠΟΥ ΔΙΩΧΝΟΥΝ ΤΟΥΣ ΠΟΝΟΥΣ ΣΤΙΣ ΑΡΘΡΩΣΕΙΣ ΣΤΟΥΣ ΜΥΕΣ ΚΑΙ ΤΑ ΝΕΥΡΑ.\nΚοινές Ασθένειες Στον Άνθρωπο\nΤι Σημαίνει Χαμηλό Επίπεδο Μαγνησίου;\nΣυμπτώματα Της Χαμηλής Οιστραδιόλης\nΠοιες Είναι Οι Αιτίες Των Χειραψιών;\nΑναγνώσεις Κανονική Πριν Την Αρτηριακή Πίεση Και Μετά Την Άσκηση\nΤι Κάνετε Αν Χάσετε Βάρος Και Παίρνετε Flabby;\nΕγκυμοσύνης Κατά Τη Διάρκεια Της Εμμηνόπαυσης


Θρίλερ στο Κιργιστάν! | ΔΗΜΟΚΡΑΤΙΑ\nΘρίλερ στο Κιργιστάν!\nΕνα απίστευτο διπλωματικό θρίλερ βρισκόταν σε εξέλιξη χθες το βράδυ. Σύμφωνα με πληροφορίες, συνελήφθη στη δημοκρατία της Κιργισίας (κράτος της Κεντρικής Ασίας) ένα από τα μέλη των Γκρίζων Λύκων που συμμετείχε τόσο στη δολοφονία του Τάσου Ισαάκ όσο και σε αυτήν του Σολωμού Σολωμού στην Κύπρο. Μάλιστα, από έρευνα που έγινε, ο φονιάς είχε στην κατοχή του «διπλωματικό» διαβατήριο της ανύπαρκτης «Τουρκικής Δημοκρατίας της Βορείου Κύπρου».\nΠρόκειται για τον Ερχάν Αρικλί, τότε πρόεδρο των φοιτητών του ψευδοκράτους, ο οποίος περιλαμβάνεται ανάμεσα στους 11 που καταζητούνται από την Interpol για τις δολοφονίες των δύο Κυπρίων.\nΑπό την ώρα της σύλληψής του το υπουργείο Εξωτερικών της Τουρκίας κινητοποιήθηκε για να επιτύχει την απελευθέρωσή του, καθώς οι Τούρκοι φοβούνται την έκδοσή του στην Κύπρο.\nΜάλιστα, στην ιστοσελίδα της η τουρκική εφημερίδα «Radikal» αναφέρει ότι οι Τούρκοι έκρουσαν τον κώδωνα του κινδύνου επειδή οι αξιωματούχοι του υπουργείου Εξωτερικών της Κυπριακής Δημοκρατίας πιέζουν για να επιτύχουν την έκδοσή του.\nΕπισήμως η Αγκυρα αναφέρει ότι το ζήτημα έχει παραπεμφθεί στο επαρχιακό δικαστήριο της Κιργισίας Sverdlovsk, το οποίο θα αποφανθεί για το αν ή όχι ο Αρικλί θα κρατηθεί, καθώς και για το εάν θα εκδοθεί στην Κυπριακή Δημοκρατία.\nΠάντως τουρκικά ΜΜΕ, επικαλούμενα πληροφορίες από την τουρκική πρεσβεία στην πρωτεύουσα της Κιργισίας, μετέδιδαν αργά το βράδυ ότι ο Αρικλί έχει ήδη αφεθεί ελεύθερος.\nΣύμφωνα με ανακοίνωση του υπουργείου Εσωτερικών της Κιργισίας, στην οποία κάνουν αναφορά τα τουρκικά ΜΜΕ, ο Ερχάν Αρικλί καταζητούνταν από την Ιντερπόλ και συνελήφθη στην Μπισκέκ με την κατηγορία εγκλήματος που διεπράχθη το 1996 στην Κύπρο. Κατά τη διάρκεια έρευνας διαπιστώθηκε ότι έφερε «διπλωματικό» διαβατήριο. Η ανακοίνωση καταλήγει ότι ο Αρικλί μεταφέρθηκε στη γενική διεύθυνση της αστυνομίας στην Μπισκέκ.\nΟ Τάσος Ισάακ είχε δολοφονηθεί στις 11 Αυγούστου, όταν σε μια προσπάθειά του να απελευθερώσει έναν άλλον Ελληνοκύπριο από τα χέρια των κατοχικών δυνάμεων και των Γκρίζων Λύκων εγκλωβίστηκε και δολοφονήθηκε με λοστούς και ρόπαλα. Λίγες ημέρες αργότερα ο Σολωμός Σολωμού είχε δολοφονηθεί από Τούρκους ελεύθερους σκοπευτές όταν επιχείρησε να κατεβάσει στη νεκρή ζώνη μια τουρκική σημαία την ημέρα της κηδείας του Τάσου Ισαάκ.\nΣτις 24 Ιουνίου του 2008 το Ευρωπαϊκό Δικαστήριο είχε καταδικάσει την Τουρκία για τις δολοφονίες του Σολωμού και του Ισαάκ.


Κραχ στη Wall Street-«Βούλιαξε» το πετρέλαιο\nΠαρασκευή, 29 Μαϊου 2020 05:27:06 ΜΜ\nΑρχική›Διεθνή›Χρηματιστήρια›Κραχ στη Wall Street-«Βούλιαξε» το πετρέλαιο\n00:44 - 10 Μαρ 2020 | Χρηματιστήρια\nΑσταμάτητο sell off στη Wall Street, με τις επενδυτικές ανησυχίες για την εξάπλωση του κορονοϊού να θυμίζουν μέρες 2008 και την τότε μεγάλη ύφεση της Lehman Brothers. Μάλιστα, χρειάστηκε και 15λεπτη διακοπή της συνεδρίασης ως... ηρεμιστικό.\nΤα βλέμματα όλων στρέφονται στις κεντρικές τράπεζες και τα αρμόδια όργανα για τη λήψη μέτρων, προκειμένου να εξομαλυνθεί η κατάσταση. Ήδη η Fed, με ανακοίνωσή της, γνωστοποίησε ότι θα αυξήσει το ποσό των χρημάτων που προσφέρει στις τράπεζες για τις βραχυπρόθεσμες χρηματοδοτικές τους ανάγκες.\nΤην προσεχή Τετάρτη στελέχη της Wall Street θα μεταβούν στον Λευκό Οίκο, προκειμένου να συζητήσουν με τον Αμερικανό πρόεδρο, Ντόναλντ Τραμπ για τις συνεχόμενες πτωτικές συνεδριάσεις.\nΟ Τραμπ πάντως απέδωσε το κραχ στις διεθνείς κεφαλαιαγορές στη διαμάχη μεταξύ Ρωσίας και Σαουδικής Αραβίας για τις αγορές πετρελαίου, αλλά και στα fake news.\n«Ελεύθερη πτώση» νωρίτερα στα ευρωπαϊκά χρηματιστήρια.\nΣτο πεδίο των αμερικανικών συναλλαγών, ο Dow Jone έπεσε κατά 2.013,76 μονάδες ή 7,79% και έκλεισε στις 23.851,02 μονάδες. Αυτή είναι η χειρότερη συνεδρίαση του Dow Jones από τις 15 Οκτωβρίου του 2008. Ο S&P 500 έχασε 225,81 μονάδες ή 7,60% στις 2.746,56 μονάδες και ο τεχνολογικός Nasdaq υποχώρησε κατά 624,94 μονάδες ή 7,29% και έκλεισε στις 7.950,68 μονάδες.\n«Βυθίστηκε» το πετρέλαιο-Μικρά κέρδη για χρυσό\nΟι τιμές του αργού, σημείωσαν τη μεγαλύτερη ημερήσια πτώση από τον Πόλεμο του Κόλπου τον Ιανουάριο του 1991 καθώς οι επενδυτές εκτιμούν ότι Ρωσία και Σαουδική Αραβία έχουν ξεκινήσει έναν πόλεμο τιμών εν μέσω μάλιστα της αναμενόμενης υποχώρησης της ζήτησης λόγω της παγκόσμιας επιδημίας του νέου κοροναϊού.\nΣε αυτό το πλαίσιο, το αμερικανικό αργό έχασε κατά 25,05% στα 30,99 δολάρια το βαρέλι και το μπρεντ σε πτωτική τροχιά κατά 23,79% στα 34,44 δολάρια το βαρέλι.\nΑντιθέτως, ο χρυσός τροφοδοτήθηκε από τις ανησυχίες και ενισχύθηκε κατά 0,12% στα 1.674,25 δολάρια ανά ουγκιά με τον άργυρο να υποχωρεί κατά 1,68% στα 16,973 δολάρια ο μετρικός τόνος.\nΤέλος, στην αγορά συναλλάγματος, η ισοτιμία ευρώ – βρετανικής λίρας ανήλθε στο 0,8730 ευρώ ανά στερλίνα, με το ευρώ να ενισχύεται κατά 0,89% έναντι του βρετανικού νομίσματος. Παράλληλα, η βρετανική λίρα ενισχύθηκε κατά 0,44% έναντι του δολαρίου, με την ισοτιμία τους να διαμορφώνεται στο 1,3104 στερλίνα ανά δολάριο. Τέλος, η ισοτιμία ευρώ – δολαρίου διαπραγματεύτηκε στο 1,1442 ανά δολάριο, με το ευρώ να κερδίζει κατά 1,40% έναντι του αμερικανικού νομίσματος.\nΤελευταία τροποποίηση στις 00:45 - 10 Μαρ 2020


LIVE REVIEW - Φεστιβάλ Φθινοπώρου 2017 28-10-2017 | MiC - GREEK MUSIC MAGAZINE\nΦεστιβάλ Φθινοπώρου 2017\nΝυρεμβέργη | 28/10/2017 - 12/11/2017\nΤα φθινοπωρινά φεστιβάλ Νυρεμβέργης & περιχώρων. Του Χαράλαμπου Χαλάτση\n... καλό χειμώνα, είπαμε ...;\nΤο είχα εντοπίσει από χρόνια αυτό το φεστιβάλ, με αυτόν τον τίτλο όμως δεν μου κινούσε ούτε καν το ενδιαφέρον για να ασχοληθώ μαζί του. Άκου εκεί, Pop Festival - ούτε στους χειρότερους εφιάλτες μου! Για φέτος όμως, είπα να του δώσω μια ευκαιρία.\nΤο φεστιβάλ αυτό γίνεται κάθε χρόνο και είναι ένα πραγματικό μουσικό πανηγύρι. Μαζεύουν αμέτρητες μπάντες (όλων των ειδών τελικά και όχι μόνο pop, όπως αποδείχθηκε/και ήταν περισσότερες από 50 φέτος), έρχονται σε συμφωνία με πολλαπλής «λογικής» χώρους όπως κλαμπ, ντίσκο, μπαρ, καφετέριες, ξενοδοχεία, εκκλησίες(!), "κουλτουροχώρους", μουσεία (κάποια από τα live έγιναν μέχρι και μέσα στο Μουσείο Μοντέρνας Τέχνης της Νυρεμβέργης) και με ένα (μάλλον) normal εισιτήριο (29.00 €), φοράς ένα βραχιολάκι, πας παντού, και βλέπεις τους πάντες - κουράγια μόνον και ποδάρια να 'χεις! Α ναι, και αυτά γίνονται σε ένα και μόνο απόγευμα!\nΜικρή λεπτομέρεια: Τον Σεπτέμβριο που έγινε το αντίστοιχο φεστιβάλ στο Μόναχο, εκεί, στο πανάκριβο (έως και απλησίαστο Μόναχο), η πρόσβαση ήταν ελεύθερη (μεγαλύτερος/ πλουσιότερος, Δήμος;/ δεν έχω ιδέα), ενώ εδώ ... Egal! How gives a shit για μερικά Ευρώ. Φύγαμε...\nΠώς ξεκινάμε; Όπως πάντα. Ας ψάξουμε τις μπάντες, για να πάμε ενημερωμένοι. Στο επίσημο site λοιπόν, βρήκαμε με αλφαβητική σειρά:\nA Tale of Golden Keys = Just Pop\nAldous Harding = “Voice”, χμμμμμμμμ\nAVEC = Κιθάρα + φωνή = καλοί ακούγoνται\nBambi Davidson = μεγάλα κομμάτια - κάπου, σε κάποιο άλλο φεστιβάλ τους είχα πετύχει και στο παρελθόν – δεν θυμάμαι - ενδιαφέροντες φαίνονται\nBlassfuchs = Γερμανική ποπ\nBuilding Everland - βαρετό mainstream Pop-rock = Αμερικανάκια!\nCharles Junior - γερμανικό Hip-Hop για μωράκια,\nκτλ, κτλ, κτλ.\nΚαι ήρθε και η ημέρα του φεστιβάλ - και φτάσαμε - μόνο που ο καιρός άλλα σχεδίαζε για μας = ψοφόκρυο! Κρύο να μην μπορείς να πάρεις ανάσα, γιατί αν υπολογίσετε πως εκτός από τα περισσότερα από τα live που ήταν προγραμματισμένα σε εσωτερικούς χώρους, υπήρχαν και κάποια άλλα σε εξωτερικούς χώρους, σε πλατείες και αίθρια, να 'σου από πάνω και μια αναθεματισμένη βροχή που ξεκίνησε κατά τις 20:00 η οποία μας έκανε να μην μπορούμε να πάμε από τον ένα χώρο στον άλλο. Τι να σας λέω - αφού δεν κρεβατωθήκαμε στο τέλος του φεστιβάλ, φτηνά την γλυτώσαμε.\nΔεν σας κουράσω με καλλιτέχνες και μπάντες που δεν γνωρίζετε και πιθανά δεν πρόκειται να ακούσετε ποτέ ούτε καν και το όνομά τους - θα σας πω μόνο λίγα λόγια για κάποια από όσα ωραία που ζήσαμε εκεί, μαζί και κάποια από τα ανέκδοτα της ημέρας και τέλος, κάποιες εκπλήξεις που μας ήρθαν από το πουθενά.\nΘα ξεκινήσουμε με κάτι που μάλλον δεν προσφέρει και πολλά στην μουσική μας παιδεία, με ένα καινούργιο Hip Hop φαινόμενο της χώρας, τον Βερολινέζο Romano (κατά κόσμον Roman Geike). Οι Romano λοιπόν, έκαναν πρόσφατα μια μεγάλη επιτυχία με μια «φωτοτυπία, της φωτοτυπίας, της φωτοτυπίας, της φωτοτυπίας...» (Die Kopie von der Kopie von der Kopie von der Kopie/ γιατί τώρα εμένα μου φέρνει στο μυαλό αυτό, ΛεΠα;), παίζοντας λεκτικά με την επιμονή της χώρας στην τυπολαγνεία - οι οποίοι Romano, OΚ, πλάκα έχουν, χορεύεις άνετα μαζί τους, full επαγγελματικό είναι το show τους, φυσικά ήταν και κατάμεστη και η μεγάλη σάλα στον επάνω όροφο του Zentralkafe όπου και εμφανίστηκαν, αλλά είναι μια μπάντα που μόλις τελειώσουν, απλά τους ξεχνάς, χωρίς πολύ σκέψη - πάντως, καλά περνάς. Δείτε τους εδώ (Video), στο Klaps auf den Po.\nΝα συνεχίσουμε με τους αιωνίως καλούς και αγαπημένους The Whiskey Foundation (Μόναχο), οι οποίοι είναι πάντοτε ωραίοι, πάντοτε «αλήτες», πάντοτε καλοί R`n`R διασκεδαστές, καθώς, όπου κι αν τους πετύχεις καλά θα περάσεις μαζί τους.\n... και για τέλος, να σας πω πως το πρόγραμμα περιελάμβανε και μια μπάντα που φέτος το καλοκαίρι την ανακάλυψα (και την αγάπησα) από την πρώτη στιγμή που ήρθε στον δρόμο μου. Είναι οι Schubsen (Νυρεμβέργη), για τους οποίους σας είπα και λίγες εβδομάδες νωρίτερα για την εμφάνιση τους στο Bruecken Festival 2017, και είναι η πιο σπουδαία punk μπάντα που γνωρίζω σήμερα (Miltos, are you here?)\nΟι Schubsen λοιπόν, είναι για μένα, μια ιδιαίτερη περίπτωση. Ήρθαν στην ζωή μου ξαφνικά, απρόβλεπτα, και, πως τα κατάφεραν και σκαλίσαν την στάχτη (και ξανανάψαν την φωτιά και τις φλόγες, μέσα στην καρδιά μου!), με το παλιό, καλό και αγαπημένο μου, punk, ούτε και οι ίδιοι τους το ξέρουν!\nΣε αυτήν τους την εμφάνιση στο Nuremberg Pop Festival #7 ..., «ήρθα!»- ότι άλλο κι αν σας πω, δεν θα μπορέσω να σας μεταφέρω τις δονήσεις που ταράζουν το κορμί μου και το μυαλό μου, σε κάθε τους live. Δείτε τους εδώ (Video) και εδώ (Video) στο κατ' εμέ καλύτερο κομμάτι τους, το Flucht.\nΤο γιατί βέβαια ξεκίνησε να γράφει το επώνυμό μου πριν την έναρξη του show στο πάτωμα ..., θα σας γελάσω!\n... συνεχίζουμε ...\nΚαι, θα τελειώσουμε με το nbg#7, αναφέροντάς σας τρεις εξαιρετικές εκπλήξεις- μία αρνητική και δύο θετικές.\nΘα ξεκινήσω με μια μπάντα που ονομάζεται The Variety Show, και απαρτίζεται από τρεις ε-κπλη-κτι-κούς παίχτες, οι οποίοι, αν καταλάβουν μια μέρα πως παραείναι καλοί μουσικοί για να παίζουν αυτό το ανέμπνευστο Indie Rock που παίζουν (για να μην εκφραστώ διαφορετικά!), ίσως και να κάνουν κάτι καλό στην μουσική τους καριέρα (ξεκινώντας βέβαια με το να σκορπίσουν! μεταξύ τους, να «σπάσουν» σε τουλάχιστον! 3 διαφορετικά σχήματα!/στέλνοντας ίσως τον φαντασμένο leader τους σε Offshore;) Κρίμα, τέτοια ταλέντα να αναλώνονται σε τόοοοση ανοησία...\nΚαι πάμε και στις δύο θετικές εκπλήξεις τώρα.\nΠρώτα στους Jesse James & the Blue Flames, οι οποίοι εμφανίστηκαν στο K6 (ένα μικρό, πανέμορφο, κουκλίστικο, πιθανά το ομορφότερο μικρό λαϊβάδικο της Νυρεμβέργης), και είναι μια απίστευτη μπάντα που απαρτίζεται από 5 άτομα, με ηλικίες από 21 ο μικρότερος έως 63 ετών ο μεγαλύτερος!\nΟι JJ & BF λοιπόν, δεν είναι μια συνηθισμένη μπάντα. Είναι μουσικοί που με γυμνό αυτί ακούς πως ..., το κατέχουν το άθλημα. Γνωρίζουν ποιοί είναι και τι κάνουν, παίζουν τόσο πολλά, τόσο διαφορετικά και τόσο όμορφα πράγματα ταυτόχρονα, βγάζουν αγάπη και φιλότιμο με κάθε ήχο, με κάθε κίνηση, με κάθε πράξη τους επάνω στο stage, κινούνται δε με μια εκπληκτική άνεση ανάμεσα σε funk, σε ψυχεδελικά, σε Black Sabbath δρόμους και χρώματα, κουβαλάνε μαζί τους επίσης πινελιές από blues και bluegrass, ώρες ώρες βγάζουν από το τσεπάκι τους και κάτι, ολίγον, από όμορφο reggae ..., (δείτε τους εδώ σε αυτό το (Video) με το Super Nova, τι να σας λέω τώρα - αν το κατέχει η κούτρα σου, αν η μουσική τρέχει μέσα στις φλέβες σου .... Είμαι FAN!\nΚαι θα τελειώσουμε με το απόλυτο κουφό, με μια μπάντα που ονομάζεται White Wine, οι οποίοι εμφανίστηκαν και αυτοί στο Zentralcafe και ήταν για μένα η μεγαλύτερη έκπληξη του φεστιβάλ. Έκπληξη, με την έννοια του πως, είχα ξεχάσει, είχα βγάλει από το μυαλό μου πως υπάρχουν ακόμη και σήμερα, performers τους είδους του(ς).\nΟι τύποι παίζουν ένα πράγμα ανάμεσα σε Progressive/Einstürzende Neubauten έως … Pop (Group;), από Art Jazz, έως τελείως ...., “Jazz”- ο δε leader τους (Vin Blanc), εάν δεν είναι η μετεμψύχωση του Fad Gadget, δεν ξέρω και γω ποιός μπορεί να είναι! Δείτε τους εδώ (Video) στο Falling from the same place.\nΕν κατακλείδι: Τα λεφτά του εισιτηρίου, δεν πήγαν χαμένα. Με τις, έστω και λίγες μπάντες που μας άρεσαν, ακόμη ακόμη και μαζί και με τις άλλες που δεν!, σαν resume μπορούμε να κρατήσουμε πως η τελική εμπειρία (μαζί με το τρελό τρέξιμο πέρα δώθε για να προλάβουμε όσο γίνεται περισσότερα), ήταν καλή. Όλη η πόλη, όλες οι γνωστές φάτσες από τα φεστιβάλ μας, μαζί με άπειρο ακόμη κόσμο, όλων των ηλικιών, ήταν εκεί. Σημαντικότερο όλων, οι εναλλαγές στα συναισθήματα -> από το κρύο στην ζέστη (και Vice Versa) Θα πάμε και του χρόνου. Είμαι FAN του NPF!\nΥΓ. Κάπου εντόπισα και μια μπάντα, από αυτές τις πολύ «παλιές», από αυτές που φέρνουν στο μυαλό παλιά καλά πράγματα - μια μπάντα, παλιομοδίτικη μεν, από αυτές όμως που λες «μα καλά, το παίζουν ακόμη αυτό το πράγμα;» So, για να μην σας κουράζω, ήταν μια μπάντα με ήχο Teardrop Explodes - Echo and the Bunnymen, και τραγουδιστή με όψη και ύφος Bryan Δανδή Ferry και με φωνή The Matt The Johnson! - more, εν καιρώ (όταν και αν τους ξανανταμώσω)\nΚαι τελειώσαμε μ' αυτό το one day festival και η εβδομάδα μας πέρασε αργάααα, πολύυυυυ αργά, γιατί η ανυπομονησία μας ήταν πολύυυυυ μεγάλη, και οι μέρες έμοιαζαν ατελείιιιιωττες μέχρι να έρθει η επόμενη Πέμπτη, που είχαμε ραντεβού. Ραντεβού όμως- όχι αστεία!\nColdburn, Ays, Swain\nZentralcafe Nürnberg - 02.11.17\nΚάτι παράξενα παιχνίδια που παίζει ώρες ώρες η τύχη. Να περιμένεις πως και πως να περάσουν οι μέρες για να έρθει μια αγαπημένη σου μπάντα στο χωριό σου, να έχεις ήδη αγοράσει τα εισιτήρια από κάνα μήνα πριν, και ξαφνικά να ανακαλύπτεις πως, την ίδια ακριβώς μέρα, μόλις 2.5 χμ παραδίπλα, να παίζει κάποια άλλη, μυθική σου μπάντα! Fuck!\nΕνώ περίμενα λοιπόν με τρέλα τους Swain, από το πουθενά ανακάλυψα πως την ίδια ημέρα έπαιζαν και οι Selecter. Ναι, οι γνωστοί, παλιοί και αιωνίως αγαπημένοι Selecter! Πόσο θα ήθελα να τους δω και να τους ακούσω, πως είναι σήμερα. Πόσο θα ήθελα να ακούσω ζωντανά το Too much pressure, το James Bond (Tequilaaaaa!), το On my Radio, το Missing Words ή ακόμη και το Back to Black της Amy, που πρόσφατα ανακάλυψα πως το coverάρισαν σε SKA.\nΚι όσο κι αν τα κάθε λογής παππούδια 9 φορές στις 10 μου φέρνουν αλλεργία, δεν υπήρχε καμιά αμφιβολία πως, εάν δεν επρόκειτο για τους Swain για εκείνο το βράδυ, θα ήμουν κατασκηνωμένος έξω από το Z-Bau, από τα μαύρα χαράματα! Ήταν άνιση η σύγκριση όμως. Πάμε τώρα στην πραγματικότητα!\nΟ κόσμος είναι μάλλον αρκετός (ημέρα Πέμπτη). Αραχτοί απ' έξω με μπλα μπλα, αναμένοντας για την έναρξη του show. Οι μπάντες όπως ήταν ανακοινωμένες ήταν κατά σειρά: Coldburn, Ays, Swain.\n«Μπάμπη τρέχα», ακούω, «βγαίνουν....».\n«Ποιοί βγαίνουν παιδί μου»;\n«Οι Swain, τρέχα»\nΑρπάζω τον Bill ακριβώς πριν ανεβεί στην σκηνή- «... μα καλά, τελευταίοι δεν είστε στο πρόγραμμα»; Γελάει! «...έεεε, είμαστε καλοί φίλοι- δεν έχουμε 1ος, 2ος ή 3ος, μεταξύ μας- μια έτσι, μια αλλιώς, μια αλλιώτικα, το πάμε»\nΑνέβηκαν, και να και η πρώτη έκπληξη. Η μπάντα είναι και πάλι διαφορετική. Η μπασίστρια αντικαταστάθηκε και πάλι, από μπασίστα.\nΞεκίνησαν και, ό,τι κι αν σας πει ο Fan, λίγο θα είναι. - Οκ, ας προσπαθήσουμε να κάνουμε μια live-παρουσίαση.\nΞεκίνησαν με Half asleep, half awake. Hold my head, punk rock messed you up, Kid!, Hoping for it, Strange way down, κα, για την συνέχεια. Απογοητεύτηκα για μία ακόμη φορά που και πάλι δεν έπαιξαν το I wake to see the world gone mad, όπως επίσης και τα Faze me ή Rid myself of you, από το τελευταίο τους CD, που τα περίμενα πως και πως. Αντ' αυτού, μεγάλη έκπληξη και απρόσμενο για μένα, όταν εντόπισα το Vaarwel, από το Heavy Dancing EP τους.\nΉταν απλά εκπληκτικοί - καμία σχέση με το όχι και τόσο καλό τους live στο New Noise Festival στην Karlsruhe, λίγους μήνες πριν. Πάρτε μια ιδέα από το live τους στην Νυρεμβέργη, εδώ, Video (Half asleep, half awake ), κι εδώ Video (Hoping for it) και τέλος από εμένα.\nΚαι μετά από αυτήν τους την εμφάνιση, σήμερα επιτέλους ανακάλυψα γιατί μου αρέσουν τόσο μα τόοοοσο πολύ. Είναι οι Gulag μου, σήμερα! Οι Gulag μου που τόοοοοοοοσο πολύ μου λείπουν!\nΌσο για τους Coldburn και Ays, δεν θέλω να πω τίποτε γιατί θα γίνω κακός, και δεν το θέλω. Επειδή όμως, πρέπει να πω, θα πω μόνο πως, τον έχω ξανακούσει αυτόν τον ήχο και το έχω ξαναδεί αυτό το show, χιλιάδες φορές στην ζωή μου! Τέλος.\nΠάμε παρακάτω τώρα. Τι έχουμε για την συνέχεια; Είχαμε το\n2. Shima Festival\nNarada Yoga - Erlangen\n10. 11. & 12.11.17\nΤο Shima Festival, το γνωρίζω από τα γεννοφάσκια του και από τα «μέσα»- το γνωρίζω πριν ακόμα ίσως ..., γεννηθεί. Έτσι, είναι για μένα μια διαδικασία ιδιαίτερη. Γνωρίζω πως αυτό το φεστιβάλ δεν είναι απλά, ένα ακόμη μουσικό φεστιβάλ. Είναι μάλλον μια ιεροτελεστία με άρμα πάντα την μουσική. Το δικό μου όμως ενδιαφέρον, όπως πάντα, εστιάζεται αποκλειστικά και μόνον, στο μουσικό κομμάτι (και φυσικά, ό,τι άλλο καλό κι αν έρθει, ευπρόσδεκτο είναι)\nΠάμε τώρα στις λεπτομέρειες του φεστιβάλ. Το Shima Fest άλλαξε φέτος τοποθεσία. Βγήκε εκτός πόλης, και συγκεκριμένα πήγε στο Erlangen, μια περιοχή που βρίσκεται κάτι παραπάνω από 20 km έξω από την Νυρεμβέργη. Ήταν δηλαδή που ήταν στραβό το κλίμα με αυτό το φεστιβάλ (η διάρκειά του είναι πάντοτε εξοντωτική - ξεκινάει Παρασκευή απόγευμα και τελειώνει Κυριακή βράδυ, με μικρά μόνον διαλλείματα ενδιάμεσα). Και πάνω σε όλα αυτά, πήγε και εκεί που πήγε, οπότε, ήταν πρακτικά αδύνατον να το παρακολουθήσω ολόκληρο.\nΗμέρα 1η - Δεν είχα καμιά ελπίδα να πάω.\nΗμέρα 2η - Έφτασα. Φάτσα κάρτα στην πόρτα, η μία από τις δύο πιο αγαπημένες λέξεις της χώρας = “Verboten!” (ηχογραφήσεις, photos, videos κλπ) “... ουφφφφφφφφφ! Ok»!\nΜπήκα, ακριβώς την ώρα που τελείωναν το 1ο μέρος του show τους, οι Sedaa και αυτό το track που άκουσα, ήταν εξωπραγματικό. R`n`R, made in Mongolia! Καμία ανησυχία όμως - θα παίξουν και πάλι, αργότερα.\nΣτην συνέχεια το πρόγραμμα είχε “Hand-Klang-Magie” με τον μοναδικό Rainer Rabus (& friends, όπως αποδείχθηκε).\nΛίγα λόγια για αρχή, για τα άτομα που τον συνόδεψαν σε αυτό του το show : Πρώτ' απ' όλα, ο David Mages, ένας άνθρωπος ορχήστρα, ένας μουσικός που μπορεί και παίζει ό,τι όργανο κυκλοφορεί στον πλανήτη! - και παίζει και με όλους, και τα παίζει και καλά, είτε ξέρει, είτε δεν ξέρει ποιό είναι το «θέμα» - Ο άνθρωπος είναι ένα ΦΑΙΝΟΜΕΝΟ! Επίσης, μαζί τους έπαιξε και ένας από τους Sedaa στα κρουστά (σιγά να μην ξέρω ποιός - όλοι ίδιοι μου ομοιάζουν!)\nΚαι όσο για τον Rainer Rabus, τι να πω τώρα για σένα Rainer, που δεν έχει ήδη ειπωθεί; Είσαι ένα μουσικό όνειρο! Η προσφορά σου στην διεύρυνση του μουσικού εγκεφάλου μου, είναι ανεκτίμητη. Χαίρομαι πάρα πολύ που σε γνώρισα σε αυτήν την ζωή- ως μουσικό αλλά και ως άνθρωπο.\nΠροτείνεται ανεπιφύλακτα για κάθε ανοιχτόμυαλο ακροατή. Βρείτε τον, εδώ.\nΟ κόσμος νομίζω πως είναι περισσότερος από πέρυσι και ο χώρος όμως είναι επίσης κατά πολύ καλύτερος. Εν αντιθέσει με πέρυσι που, Οκ, καλός ήταν ο χώρος του Samsara στην Νυρεμβέργη, δεν έπαυε όμως να είναι απλά ένα κατάστημα μέσα στην πόλη, με παράθυρα, που έβλεπαν σε άλλα σπίτια, σε άλλα παράθυρα κλπ, ενώ, εδώ, φέτος, είναι ένα …, ησυχαστήριο. Είμαστε μόνοι μας! - μέσα σε ένα πανέμορφο Yoga χώρο, με ησυχία, με χαμηλό φωτισμό, με ....., και γύρω μας, μάλλον δεν υπάρχει ...., τίποτε. Είμαστε μόνον εμείς και ...... η μουσική. Ά ρε Shima, τι έχεις στήσει εδώ!\n... Εin bisschen Yoga, ein bisschen Mantra\nund in der Nacht, noch ein bisschen Tantra ...\nΚάποιοι είναι αγκαλιασμένοι - κάποιοι άλλοι ανάσκελα ή μπρούμυτα - έχουν να δείξουν σημεία ζωής, κά'να μισάωρο - κοιμούνται; Ζουν; Κάποιοι άλλοι κάνουν Yoga - ένας τύπος παραδίπλα μου, έχει τυλιχθεί σαν φίδι - Κομανέτσος!\nΚάποια στιγμή αισθάνθηκα και γω τον εαυτό μου να χαλαρώνει. Χαλάρωσε το μυαλό μου - χαλάρωσε και το κορμί μου. «Η μουσική, θεραπεύει», σκέφτομαι. Ένα ένα, τα πονεμένα κομμάτια μου, άρχισαν να μπαίνουν στην θέση τους.\nΤο πρόγραμμα συνεχίστηκε με Mantra Konzert, το οποίο ήταν πολύ «θρησκευτικό» για τα γούστα μου. Τα συναισθήματά μου, ήταν ακριβώς τα ίδια, όπως και με κάθε άλλη «θρησκευτική» διαδικασία που έτυχε να παραβρεθώ στην ζωή μου. ΔΕΝ τις καταλαβαίνω, δεν χωράνε στο μυαλό μου - τόσο απλά. Μουσικά, ήταν ένα επαναλαμβανόμενο mantra μοτίβο, που ανέβαινε και ανέβαινε και ανέβαινε και ..., πραγματικά αναρωτιόμουν που μπορεί να φτάσει. Την μόνη στιγμή που με έπιασα να ενδιαφέρομαι για το δρώμενο, ήταν όταν αναγνώρισα τα Chariots of Fire (!) και In a gadda da vida (!), παιγμένα με Sitar, παρακαλώ. Απίστευτο μουσικό ενσταντανέ.\nΚαι ήρθε και η ώρα που περίμενα περισσότερο από οτιδήποτε άλλο για σήμερα. Για το 2ο μέρος του show των Sedaa.\nΚαι ανέβηκαν. Και ξεκίνησαν. Πρώτη σκέψη μου: αυτό το δίχορδο που παίζει ο τύπος, όπως και να λέγεται αυτό το όργανο (Dombra, νομίζω), ακούγεται στιγμές στιγμές, σαν ποντιακή λύρα - είναι όμως πιο «έξυπνη», πιο έγχρωμη, πιο πολύπλοκη, πιο εγκεφαλική, και με πολύ περισσότερες χαμηλές συχνότητες. Ακόμη σημαντικότερο σε αυτό που ακούω, είναι οι δρόμοι που ακολουθεί, κάτω από τα μοναδικά χέρια του παίχτη. Δεν έχω λόγια για τους Sedaa. Αυτή η μπάντα, ΔΕΝ ΥΠΑΡΧΕΙ! Δυστυχώς, δεν κατέχω περισσότερα από το άθλημα!\nΟι Sedaa δεν είναι μια μπάντα από τις συνηθισμένες. Βρείτε τους εδώ, και αφεθείτε στην ομορφιά της μουσικής τους.\nΤέλος για σήμερα - φύγαμε για (βλέπε παρακάτω, στο 4ο μέρος αυτού του live review = ... NUEJAZZ/FESTIVAL Nuremberg)\nΗμέρα 3η – Το πρωινό πρόγραμμα περιελάμβανε πολλαπλά workshops αλλά και χορούς. Τίποτε δεν με ενδιέφερε όμως περισσότερο, όσο το σεμινάριο Overtone που παρέδωσαν στους τυχερούς συμμετέχοντες, και πάλι οι Sedaa. Όσο όμως κι αν το ήθελα, δεν είχα καμία δυνατότητα να παρευρεθώ από τόσο νωρίς εκεί.\nΈφτασα νωρίς το απόγευμα - θα πήγαινα εκεί, ο κόσμος να χαλούσε, γιατί, δεν θα έχανα με τίποτε φέτος, τον Wally Warning και την κόρη του Ami (οι οποίοι ήταν προγραμματισμένοι να εμφανιστούν και πέρυσι, στο 1ο Shima fest, τελευταία όμως στιγμή η συμμετοχή τους ματαιώθηκε).\nΟι “Warnings” λοιπόν είναι μια πολύ ιδιαίτερη περίπτωση. Το ραδιόφωνο του Μονάχου τους λατρεύει και τους παίζει καθημερινά. Χαρακτηρισμοί όπως, reggae, world, roots ή και γω δεν ξέρω τι άλλο, ωχριούν μπροστά στην ομορφιά με την οποία αντιμετωπίζει ο Wally (και από κοντά του και η Ami), την Μουσική. Τους ακούς, βλέπεις τα χαμογελαστά τους πρόσωπα, και νοιώθεις την αγάπη να ξεχειλίζει και να σε περιβάλει. Να γεμίζει το είναι σου με χαρά και με αισιοδοξία, για κάθε δύσκολη στιγμή. Εύγε Shima για αυτήν σου την επιλογή και την επιμονή, να τους συμπεριλάβεις για 2η φορά στο φεστιβάλ σου.\nΤέλος και για φέτος το Shima Festival- ταυτόχρονα όμως με αυτό το φεστιβάλ, είχαμε και άλλο ένα, το\n(08 έως 12. 11.17)\n«Και τι δουλειά έχει βρε Χαραλάμπη η αλεπού στο παζάρι; Τι δουλειά έχεις εσύ σε ένα Jazzfestival; (που βρωμάει και από χιλιόμετρα μακριά πως είναι, Free Jazz;»\nΑπάντηση: Καμία! Απολύτως καμία! Για μένα, η free jazz, ΔΕΝ ΕΙΝΑΙ ΜΟΥΣΙΚΗ! Επίδειξη ικανοτήτων είναι. Μάθαν ένα όργανο, το μάθαν καλά, και μας το επιδεικνύουν. Αυτή η μουσική από μόνη της, ΔΕΝ ΣΤΕΚΕΙ, και πρέπει να καταργηθεί με έναν Νόμο και ένα Άρθρο. Τελεία.\nΆρα λοιπόν, γιατί τρέχατε για το NUEJAZZ/;\nΚυρίες, Κύριοι και αγαπητά μου παιδιά, σας παρουσιάζω τους Beat Thang feat. Filastine & Nova (D/ES)\nΣας μεταφράζω ένα κομμάτι από την παρουσίαση της μπάντας, από το επίσημο flyer του φεστιβάλ:\n«Οι Filastine & Nova είναι νομάδες του ψηφιακού ήχου: Ο Grey Filastine είναι από το Σηάτλ των ΗΠΑ, η δε Nova Ruth είναι από την Τζακάρτα της Ινδονησίας. Εξοπλισμένοι με ένα φορητό στούντιο ηχογράφησης, ταξιδεύουν σε ολόκληρο τον κόσμο για πάρα πολλά χρόνια, συλλέγοντας μουσικές και επιρροές ανάμεσα σε Μαρακές, Λάγος, Ρίο ντε Τζανέιρο και Τζακάρτα. Με τα ηχητικά αντικείμενα που συλλέγουν, δημιουργούν μια προοδευτική club μουσική που κινείται μεταξύ beats, bass και παγκόσμιων ήχων».\nΧρειάζεστε περισσότερα MiCάδες μου, για να πάτε ένα Σαββάτο βράδυ, σε έναν απίστευτο χώρο (το πρώην βασικό εργοστάσιο της AEG στην Νυρεμβέργη, και πολύ κοντά στο κέντρο της πόλης), και με μόλις 5 Ευρουλάκια εισιτήριο, να εξερευνήσετε ένα καινούργιο, αχαρτογράφητο μουσικό τοπίο; Δεν ξέρω για εσάς, εμένα πάντως το μυαλουδάκι μου έκανε γκλινκ-γκλόνκ, άμα την πληροφορία και την πρόσκληση.\nΤελικά, φτάσαμε νωρίς. Κάτι, κάποια μικρή καθυστέρηση υπήρξε, και όλο το πρόγραμμα πήγε για λίγο αργότερα. Μικρό το κακό. Ας το εκμεταλλευτούμε, να δούμε τι παίζουν στις διάφορες αίθουσες. Και, κόντεψα να κόψω τις φλέβες μου MiCάδες μου (και ποιός θα με θάψει, εδώ που βρίσκομαι!) Κάτι κοντραμπάσα, κάτι κλαρινέτα, κάτι μισά τύμπανα, να παίζουν κάτι μουσικές χωρίς αρχή, μέση, και δυστυχώς, ούτε και τέλος- να νοιώθεις πως, δεν υπάρχει μουσικό θέμα. Αλλά, τά 'παμε αυτά, νωρίτερα.\nΑς φάμε κάτι- η ώρα περνάει και δεν ξεκινάει τίποτε- πάμε πάνω κάτω, αριστερά δεξιά, και πως έτυχε να είμαι δίπλα στην κεντρική σκάλα εκείνη την στιγμή (βρε άμα είσαι MiCάνθρωπος, τι να σου ξεφύγει!), τι 'ν' αυτό που βλέπω να κατεβαίνει; Ένας «πιλότος» και μια «αεροσυνοδός». Push the button, push the REC button, NOW! Χαραλάμπη!\nΚυρίες και Κύριοι: Σας παρουσιάζω το show των Filastine & Nova Video.\nΆμα τη λήξη του show, σιγά που θα τον άφηνα να μου ξεφύγει:\n«Έλα εδώ καλό μου παιδί - ποιοί είστε εσείς; - και, τι είν' αυτό το ωραίο πράγμα που κάνετε;»\n«Κάτσε να πάρω μια μπύρα πρώτα, κι έρχομαι»\n«So, είμαστε αυτοί και αυτοί, γυρνάμε τον κόσμο ολόκληρο, μαζεύουμε υλικό και ...., κάνουμε αυτά που είδες και άκουσες»\n«Βρε ξέρω- είναι δυνατόν να ήρθα απληροφόρητος, εδώ;»\n«Πάρε και το CD μας να ακούσεις και τι κάνουμε και στο studio».\nΕν κατακλείδι, για τους Filastine. Αυτό που είδαμε εκεί είναι πολύυυυυ καλό. Δύο μόλις άτομα, να ψάχνουν, να ανακατεύουν την (μουσική) τράπουλα όλη την ώρα, να δουλεύουν πολύ και σκληρά στο ηχητικό (αλλά και στο οπτικό κομμάτι- οι εικόνες και τα videos που προβάλλονται πίσω τους, μαρτυρούν του λόγου το αληθές- πως κάποιοι δηλαδή εργάζονται σκληρά πριν την «έκθεσή» τους στο κοινό).\nΠόσους και πόσους ήχους και μπάντες δεν «άκουσα» ή «αναγνώρισα» στα κομμάτια τους: Chemical Brothers, Lucky People Center International, Transglobal Underground, Residents, Orbital, Savage Republic, Pagan Love Songs(!!), Doctor Pablo & the Dub Syndicate ....\nΟι Filastine & Nova είναι ό,τι πιo φρέσκο, ότι πιο χαρούμενο, ό,τι πιο ενδιαφέρον έχω ακούσει το τελευταίο διάστημα. Δεν διεκδικούν φυσικά τίποτε δάφνες πρωτοπορίας (δεν είναι δα άλλωστε και οι πρώτοι που εξερευνούν μουσικά τον πλανήτη μας!), παράγουν όμως ήχους και εικόνες, τόσο χρήσιμες σε όλους μας... Είναι πρωτόλειοι «ερασιτέχνες εραστές» του παγκόσμιων ήχων, λατρεύουν με πάθος την μουσική και τους ρυθμούς του κόσμου μας, και χαίρομαι ιδιαίτερα που η ζωή τους έφερε στην γειτονιά μου (και στην καρδιά μου).\nΟι Filastine & Nova χωράνε χωρίς δεύτερη σκέψη, σε οποιοδήποτε electro, world, fusion ή άλλο, Festival, απανταχού της Γης. Άλλωστε, όπως μου είπε και ο Grey, «... με δυo βαλίτσες τριγυρνάμε σε όλο τον κόσμο- σαν απλοί ταξιδιώτες. Δεν ζητάμε και πολλά πολλά- δύο εισιτήρια, ένα μικρό stage, καλούς ανθρώπους και ... λίγα χρήματα»\nΑκούει κανείς εκεί στα «περίχωρα»;\nΒρείτε τους εδώ.\nTora Live at Club Stereo/ High Enough cd\nSwain The Long Dark Blue\nLive Shows στο Μόναχο, Μάιος 2017\nΈξι μήνες live στην Βαυαρία, Γερμανία, 2016\nMy Brightest Diamond All things will unwind\nGalaxie 500 I Don΄t Wanna Go To Your Party!


Υπάρχουν και άλλοι που μετάνιωσαν που έκαναν παιδιά; - Α,ΜΠΑ\nΑΡΧΙΚΗ ΚΟΙΝΟΤΗΤΑ Υπάρχουν και άλλοι που μετάνιωσαν που έκαναν παιδιά;\nαπό Φαίνια Ξανθοπουλίδου 13.03.2019, 22:30 15.7k Views 48 Σχόλια\nθέλω να ρωτήσω κάτι που μόνο εδώ δεν ντρέπομαι να ομολογήσω.. υπάρχουν κ άλλοι άνθρωποι που μετάνιωσαν που έκαναν παιδιά; Και αν ναι, πως το αντιμετωπίζουν; Έχω ένα βρεφάκι 2,5 μηνών. Λίγες μέρες αφότου γεννήθηκε κ άρχισα να συνειδητοποιώ ότι είναι εδώ και θα μείνει, δεν έχω σταματήσει να μετανιώνω για αυτό που έκανα. Μου λείπει η παλιά μου ζωή. Κάθε μέρα, όλη μέρα ταΐζω, αλλάζω, παίζω, τραγουδάω και ακούω γκρίνια και κλάμα. Και Βυθίζομαι όλο κ περισσότερο στη θλίψη για ολα αυτά που άφησα πίσω, δηλαδή τη ζωή μου. Νιώθω οτι ειναι χειρότερο και απο φυλακή.. απο τη φυλακή τουλάχιστον κάποια στιγμή θα βγεις ενώ «μια φορά γονιός, για πάντα γονιός». Υπάρχουν κ άλλοι άνθρωποι (γυναίκες ή άντρες) σαν εμένα εκεί εξω; Κ πως το αντιμετωπίζουν; Χρειάζομαι λίγη ελπίδα.. ευχαριστώ.\nΕλπίζω τώρα που διαβάζεις την απάντηση της ερώτησης σου- αν μας διαβάζεις- να έχεις ξεφύγει ήδη από αυτά τα συναισθήματα (αλλά αν όχι, δεν πειράζει καθόλου εννοείται). Ο ρόλος του γονέα είναι τρομερά απαιτητικός και όπως έχω γράψει και παλαιότερα κάπου, δεν υπάρχει μάνιουαλ συναισθημάτων, ειδικά όταν πρόκειται για το πρώτο παιδί. Ο φόβος για το νέο αυτό πλάσμα που εισέρχεται στη ζωή σου τόσο απότομα είναι τόσο μεγάλος, που όλα τα συναισθήματα που περιγράφεις είναι απολύτως λογικά. Όχι μόνο είμαι 100% σίγουρη πως δεν είσαι μόνη σου σε αυτό, αλλά οι περισσότεροι γονείς σίγουρα στην πορεία του μεγαλώματος ενός παιδιού θα έχουν βιώσει αυτά που περιγράφεις, σε μικρότερο ή μεγαλύτερο βαθμό. Υπάρχει αυτός ο μύθος της μαγικής μητρότητας, που υποτίθεται ότι σε κάνει να νιώθεις υπέρμετρη αγάπη για το παιδί σου σχεδόν αυτόματα. Ε, λοιπόν είναι μύθος, όπως έχει αποδειχτεί εμπειρικά σε πλείστες περιπτώσεις.\nΘα ήθελα να πω ακόμα πως η περίπτωση μιας επιλόχειας κατάθλιψης δεν είναι καθόλου απίθανη από αυτά που περιγράφεις. Ελπίζω να έχεις καλό υποστηρικτικό περιβάλλον και ελπίζω μόνο σε ενθαρρυντικά σχόλια από κάτω. Όλα θα πάνε καλά!\n(Διάβασε και αυτό, αυτό και αυτό)\nΑγαπητή γράφουσα, θέλω να με πιστέψεις. Δεν είσαι η μόνη! Αυτο που περιγράφεις μου είναι εξαιρετικά γνωριμο, και είμαστε και άλλες εδώ όπως έχω διαπιστώσει από σχόλια. Εχω έναν γιο 9 μηνων. Πριν από λίγο τον έβαλα για ύπνο και σκεφτόμουν πως οι πρώτοι 5-6 μήνες της ζωής του ήταν οι χειρότεροι της δικής μου, ήταν εφιαλτικοί. Έκλαιγα σχεδόν κάθε μέρα και ντρεπόμουν τόσο πολύ για αυτά που ένιωθα, σκεφτόμουν οτι θα ήθελα να μην τον έχω γεννήσει. Αν μου επιτρέπεις να μοιραστώ το προσωπικό μου βίωμα, τρια πράγματα συνέβαλαν στο να βγω από αυτή την κατάσταση. Το παιδί μεγάλωσε… Διαβάστε περισσότερα »\nΤαυτίστηκα mourmour τόσο πολύ με αυτά που λες. Και εμένα με βοήθησε πολύ η επιστροφή στη δουλειά και κανένα μικρό ταξιδάκι που έκανα με τη δουλειά. Ροζ περίοδος με νεογέννητο στο σπίτι ΔΕΝ υπάρχει. Απλά κάνεις υπομονή να ξεπεταχτεί λιγάκι για να μην κρέμεται συνέχεια από πάνω σου.\nΌσον αφορά στην ερωτώσα: ΝΑΙ υπάρχει ελπίδα. Δώσε λίγο χρόνο και θα βελτιωθεί κατά πολύ η καθημερινότητά σου. Ζήτα βοήθεια όταν τη χρειάζεσαι. Μην τα κάνεις όλα μόνη σου.\nΝα σου ζησει το μωρακι σου. Έχω κι εγω ενα μωρο 6 μηνων. Θα μοιραστω μαζι σου τις σκέψεις μου και ισως κατι απ’ολα αυτα σε βοηθησει. Η αληθεια μου ειναι οτι δεν ειχα ποτε την ”λαχταρα” να κανω παιδι, ηξερα οτι ισως καποια στιγμή στο μέλλον να θελησω να αποκτησω αλλα δεν ημουν σιγουρη για το πότε. Εφτασα 31 ετών, παντρεμενη και ακομα δεν ειχε ηχησει τιποτα μεσα μου. Κανενα ρολόι, κανενα καμπανακι. Τα χρονικα περιθωρια ομως στενευαν και δεν ειχα άλλες δικαιολογιες να πω στον αντρα μου, στο περιβαλον, στον εαυτό μου. Ακουγεται λυπητερο το ξερω, φοβηθηκα ομως… Διαβάστε περισσότερα »\nΧαχα το disclaimer όλα τα λεφτά 😂 Επίσης, σα σκυλάκι ! Τι τέλειο σχόλιο 🤣\n(Κ πέραν του αστείου, όντως τέλειο σχόλιο ❤)\nΌταν ήταν να γεννήσω την πρώτη μου κόρη, διαβάζοντας διάφορα πέτυχα κάπου να λεει: γονείς, δώστε προσοχή, απαγορεύεται αυστηρά να τρανταζετε το μωρο γιατί μπορεί να αποκτήσει μόνιμες κακώσεις. Λέω, για όνομα, για ποιο λόγο ο γονιός να τρανταξει δυνατά το μωρο του; Ε, γέννησα και κατάλαβα. Κάποιες φορές ήθελα να την τρανταξω στον αέρα με απελπισία και να της πω ΤΙ ΘΕΣ ΕΠΙΤΕΛΟΥΣ ΑΠ ΤΗ ΖΩΗ ΜΟΥ. Είναι απολύτως φυσιολογικά τα αισθήματά σου. Γονιός δεν σημαίνει μοναχός που απαρνιέται τα πάντα και τάσσεται υπέρ ενός ιερού σκοπού. Μάλιστα όσο πιο ενδιαφέρουσα η προηγούμενη ζωή σου τόσο χειρότερο. Μάλιστα όσο προσπαθείς… Διαβάστε περισσότερα »\nRebecca άλλη μια φορά που ταυτίζομαι με αυτά που λες.\nΚι εμένα μου είχε κάνει εντύπωση όταν διαβάζοντας για τους κολικούς είχα δει προειδοποίηση για το baby shake syndrome- wow, σκεφτόμουν, για να έχει όνομα δεν είναι κάτι μεμονωμένο! Και μια οδηγία που έλεγε ότι αν φτάσετε στα όριά σας με το κλάμα του μωρού, είναι προτιμότερο& πιο ασφαλές να το αφήσετε στην κούνια του και να απομακρυνθείτε από το δωμάτιο μέχρι να ηρεμήσετε.\nΟδηγίες πώς να μη βλάψεις το μωρο σου!\nΌπως είδα αργότερα, είναι πολύ χρήσιμο να τις έχεις στο πίσω μέρος του κεφαλιού σου.\nΛέω, για όνομα, για ποιο λόγο ο γονιός να τρανταξει δυνατά το μωρο του;\nΕ, γέννησα και κατάλαβα. Κάποιες φορές ήθελα να την τρανταξω στον αέρα με απελπισία και να της πω ΤΙ ΘΕΣ ΕΠΙΤΕΛΟΥΣ ΑΠ ΤΗ ΖΩΗ ΜΟΥ.\nΑΥΤΟ ΑΚΡΙΒΏΣ. Συγκινηθηκα μόλις το διάβασα. Μία φορά την τρανταξα και μ’ έπιασαν τα κλάματα απ’ τις τύψεις. Εννοείται δεν ξανάγινε ούτε την τρανταξα με δύναμη αλλά την τρανταξα. Από τότε όποτε ένιωθα έτσι, πήγαινα και χτυπούσα τις πόρτες του σπιτιού με τα χέρια μου για να εκτονωθώ.\nΤο έκανα κι εγώ μια φορά και ακόμα νιώθω τύψεις.\nΩχ ρε Louk Ritia τι μου θύμισες..\nΤότε είχα απίστευτα νεύρα – που αργότερα διάβασα ότι πάνε μαζί με άγχος και κατάθλιψη. Θυμάμαι τσακωνόμουν με τον άντρα μου και ένιωθα τέτοια οργή που βαράγα πόρτες και ήθελα κάτι να κλώτσησω. Με το παιδί στα χέρια μια φορά . Τραγική..\nΓι αυτό όταν ακούω για ερχομό παιδιού, νιώθω ότι οφείλω να προειδοποιήσω και το μπαμπά, ότι θα πρέπει να κάνει τεράστια υπομονή και να διακρίνει σημάδια και συμπεριφορές που η μητέρα ίσως δε βλέπει, και να τη στηρίξει με όλη του τη δύναμη ή να αναζητήσει βοήθεια.\nWHAT THE HELL DID I JUST SIGN UP FOR???\nΔεν έπρεπε να τη διαβάσω αυτή την ερώτηση στην καταστασή μου!! Με έχει πιάσει κρίση πανικού!!\nΕίσαι έγκυος velay;;;;;;;; με το καλό!!!!!!!! Μην τρομάζεις. Εγώ είχα όντως αυτή την κρισάρα αλλά παίζουν πολλά ρόλο. Εγώ δούλευα μέχρι 3 μέρες πριν γεννήσω και ξαναρχισα δουλειά 16 μέρες (ναι) αφού γέννησα. Ο άντρας μου δουλεύει 24/7 κυριολεκτικά. Δεν έχω καμία απολύτως βοήθεια ούτε από γονείς ούτε από πεθερικά. Και τα έβγαλα πέρα μια χαρά. Κατά τ αλλά εγώ προσωπικά θα σου έλεγα πως δεν έχω υπάρξει ποτέ πιο ευτυχισμένη παρά από τη στιγμή που γνώρισα τα μωρά μου. Και δεν έχω ξανανιώσει πιο γεμάτη, έτοιμη να σκάσει, την καρδιά μου από αγάπη. Είναι τόσο μεγάλα συναισθήματα αυτά που… Διαβάστε περισσότερα »\nΜα το είχα καταλάβει εγώ ότι είσαι superwoman, πως τα κατάφερες ρε θηρίο!! Ευχαριστώ πολύ καλή μου, εντάξει με κόβω με 4μηνη άδεια και ο σύζυγος επί ποδός μετά το οχτάωρό του. Και δω μαμάδες και πεθερές δεν παίζουν (μάλλον). Αλλά δεν είμαι και τόσο δραστήρια, δεν αγχωνομαι (που έλεγε και η θειά μας η κομμώτρια) και φοβάμαι πως θα τα καταφέρω!! Επίσης παίζουν και πολλά επαγγελματικά ταξίδια με διανυχτέρευση, άντε να δούμε, τώρα, challenge accepted, δεν έχει γυρισμό!\nΑχ τα ταξίδια… Τα περίμενα πως και πως για να κοιμηθώ μονορούφι 7-8 ώρες, ΠΟΛΥΤΕΛΕΙΑ σου λέω! Με το καλό να έρθει το μωράκι σου!\nΕυχαριστώ γλυκούλα ! Αχ, σας έχω πρήξει εδώ στην α,μπα, χαχχα.\nΜην ακούς τέτοια πράγματα και κυρίως μην επηρεάζεσαι άδικα. Κάθε άνθρωπος έχει τη δική του προσωπικότητα. Είναι η λεχωνιά μια δύσκολη εποχή αλλά ευτυχώς περνάει, όπως περνάνε όλα σε αυτή τη ζωή, και τα καλά και τα δύσκολα. Πάντως θέλει βοήθεια η νέα μητέρα από τους γύρω της, από όποιον μπορεί να της την προσφέρει. Σιγά σιγά όμως προσαρμόζεται και συνηθίζει στον καινούργιο ρόλο της και μετά το παιδάκι της δεν το αλλάζει με τίποτα.\nΣυντάσσομαι τόσο πολύ μαζί σας, κι εγώ τα είχα διαβάσει και απορούσα, τι στο καλό… ποιος θα το κάνει αυτό σε ανυπεράσπιστο μωράκι; Μπορεί να σε φέρει τα όριά σου το κλάμα για το οποίο δεν μπορείς να κάνεις τίποτε. Το έχεις ταΐσει, αλλάξει, είναι ζεστά τυλιγμένο, δεν σκάει, δεν έχει πυρετό, δεν έχει πονόκοιλο, και παρόλα αυτά κλαίει ασταμάτητα. ΤΙ ΑΛΛΟ ΝΑ ΚΑΝΩ ΚΑΛΟ ΜΟΥ;!!! Η δική μου “ασφαλής” αντίδραση ήταν να την αφήσω στην κούνια, να κλείσω την πόρτα της, να πάω σε άλλο δωμάτιο, να κλείσω κι εκείνη την πόρτα και να ουρλιάξω μόνη μου. Υπήρχαν μέρες… Διαβάστε περισσότερα »\nΦίλη μου, δεν είσαι καθόλου μόνη! έχω και γω ένα μωράκι 3.5 μηνών. Όταν γεννήθηκε, και για τους δύο πρώτους 2 με 2.5 μήνες είχα ακριβώς τα ίδια συναισθήματα με σένα! Να φανταστείς το πηγαίναμε βόλτα στο καρότσι με τον άντρα μου στη γειτονιά, και λέγαμε για πλάκα σε ποιό από τα γειτονικά σπίτια θα το αφήσουμε… Η κούραση, και η τεράστια αλλαγή είναι ισοπεδωτικά. Μέχρι τωρα ζούσαμε σε ένα περιβάλλον που έχαμε τη δυνατότητα να οργανωνόμαστε, να ολοκληρώνεις τις δουλειές μας και να απολαμβάνουμε θετικό feedback έστω κάποιες φορές. Αυτό ξαφνικά άλλαξε, και ούτε μία σαλάτα δεν καταφέρνουμε πολλές… Διαβάστε περισσότερα »\nΔεν ξέρω αν βοηθηθηκε η κοπέλα της ερώτησης, ειλικρινά το ελπίζω.\nΕγώ πάντως που ξύπνησα και διαβάζω τις εμπειρίες σας, έχω συγκινηθεί πολύ.\nΣας ευχαριστώ μία μία που μοιραστήκατε την εμπειρία σας. Είναι τόσο ανακουφιστικό να βλέπεις ότι δεν είσαι τρελή ή αδύναμη. Ένιωσαν κι άλλες την απελπισία που τόσο με είχε καταβάλλει.\nΕίναι δύσκολο να είσαι νέα μαμά… Ξαφνικά αλλάζει όλη σου η ζωή και όσο και αν νόμιζες ότι είσαι προετοιμασμένη γι’ αυτό, ποτέ δεν είσαι. Και βρίσκεσαι να φροντίζεις ένα βρεφάκι που θέλει ΟΛΗ σου την ενέργεια και δεν έχεις και ενέργεια γιατί δεν κοιμάσαι. Αν έχει δε και κολικούς… Θυμάμαι τη μικρή μου να κλαίει από κολικούς, να κλαίει γιατί πεινάει και δεν έπιανε καλά το στήθος, να κλαίει, να κλαίει, να κλαίει… Και μόλις σταμάτησαν οι κολικοί, άρχισαν τα δόντια! Αυτό που με έσωσε τότε ήταν η αδερφή μου που έμενε μαζί μας. Κρατούσε τη μικρή μισή ώρα… Διαβάστε περισσότερα »\nΤον πρώτο μήνα στο πρώτο μου παιδί, ημούν στα χαμένα, δεν κοιμόμουν, θήλαζα χωρίς υπερβολή 16/24 φοβόμουν τόσο πολύ να μη μου πεθάνει από κάτι που θα έκανα λάθος , ταυτόχρονα αισθανόμουν μια συγκίνηση ως προς το γεγονός και το βρέφος. Πέρασε ο μήνας του μέλιτος και ξαφνικά άρχισα να αισθάνομαι εγκλωβισμένη, με πιάσαν φοβίες άγχη, και για 3 μήνες μετά φαντασιωνόμουν την παλιά μου ζωή, που θα ήμουν τώρα αν δεν ήμουν μαμά, τι λάθη έκανα στο παρελθόν και πόσο χρόνο σπατάλησα άσκοπα, ότι δεν κυνήγησα κάποιο μεταπτυχιακό που τώρα πια αποκλείεται να κάνω μέχρι τι κάνει εκείνος ο… Διαβάστε περισσότερα »\nΑγαπητή φίλη, ΜΗΝ ΑΠΕΛΠΙΖΕΣΑΙ. Ή αν θέλεις, απελπίσου αλλά να ξέρεις πως υπάρχει φως στο τούνελ. Η μπέμπα μου είναι πλέον 9 μηνών αλλά θυμάμαι με φρίκη όχι μόνο την εγκυμοσύνη μου (η οποία ήταν κατά τα άλλα καλή) αλλά και τους πρώτους 4 μήνες μετά τη γέννα. Έκανα ακριβώς τις ίδιες σκέψεις –η μπέμπα μου είχε κολικούς ΣΥΝΕΧΟΜΕΝΑ για 3 μήνες τουλάχιστον, ο σύντροφός μου έλειπε αναγκαστικά εκτός του νησιού που μένω και όταν ήταν μαζί μου έπρεπε να ξυπνήσει 5 το πρωί για τη δουλειά (να σημειώσω αποκλειστικός θηλασμός με ότι συνεπάγεται αυτό). Που σημαίνει έπρεπε να τον… Διαβάστε περισσότερα »\nΈλεος με τη μάνα σου! Με τσάντισε πολύ και συγγνώμη κιόλας που το γράφω έτσι χύμα.\nΚολικοί, απών σύζυγος, μάνα επιδεικτικά απρόθυμη να βοηθήσει. Και μόνο ένα από αυτά σε συνδυασμό με τους τόσο δύσκολους πρώτους μήνες είναι αρκετά για να σαλτάρεις. Κι όμως βγάζεις κάτι τόσο θετικό και φαίνεται να τα έχεις αφήσει πίσω σου. Μπράβο! Πολύ λυπάμαι που τα πέρασες, αλλά πρέπει να νιώθεις περήφανη που τα κατάφερες!\nΥπάρχουν όλα τα “είδη”γονιών. Και αυτοί που το μετάνιωσαν, κι ας μην ακούμε τις ιστορίες τους. Αλλά φίλη μου είναι πολύ νωρίς για συμπεράσματα. Κι εμένα το πρώτο τρίμηνο/ τετράμηνο μου είχε φανεί βασανιστικό. Ανά δύο τρεις ώρες κάνεις το ίδιο πράγμα, μέρα νύχτα, είσαι κομμάτια, αϋπνη και μυρίζεις εμετό, συνήθως. Και αναρωτιέσαι “Καλά δεν ήμουν πριν; τι το ήθελα το παιδί;” Όσο περνάει ο καιρός, θα δεις, φτιάχνει η κατάσταση, κοιμάσαι λίγο παραπάνω, αρχίζεις λίγο να αλληλεπιδράς και με το μωρό και σχεδόν σε ξανά αναγνωρίζεις. Όμως στη φάση που είσαι τώρα ΜΊΛΑ! Στον άντρα σου πρώτα απ όλα.(… Διαβάστε περισσότερα »\nΦυσικά και υπάρχουν κι άλλοι που νιώθουν έτσι, πολύ κοινό συναίσθημα αυτό σαν νέα μαμά. Είναι η κούραση, οι ορμόνες, το σοκ του ποσο πολύ φροντίδα χρειάζεται ένα νεογέννητο και ότι η μόνη ανταμοιβή που σου δίνει για την υπερπροσπάθεια που κανεις 24 ώρες το 24ωρο είναι να σταματάει για λίγο να κλαίει. Για να το αντιμετωπίσεις, συζήτησε το με το/τη σύντροφο σου. Ζητά βοήθεια για να ξεκουραστείς και να κοιμηθείς. Αν θηλαζεις αποκλειστικά και σε πνιγεί, σταματα (βγάλε γάλα με το θηλαστρο ή δώσε σκόνη). Να θυμάσαι ότι το μωράκι σου θα μεγαλώνει και δεν θα απαιτεί συνέχεια τόσο… Διαβάστε περισσότερα »\nΠροηγούμενο άρθρο Ο κάζουαλ σεξισμός της ημέρας: Άδεια εξόδου, γένους αρσενικού\nΕπόμενο άρθρο Αγαπητή «Α, μπα»: Γνώρισα την τέλεια κοπέλα, τη λάθος στιγμή


Διαφήμιση : Στην Ogilvy η Polyeco - Tην Communication Effect επέλεξε η ΕΕΤΤ\n16:14 22 Φεβρουαρίου 2021 22 Φεβρουαρίου 2021\nΗ συνεργασία των δύο πλευρών ξεκίνησε με την έναρξη του 2021 και, μεταξύ άλλων, περιλαμβάνει τη χάραξη επικοινωνιακής στρατηγικής, την παροχή υπηρεσιών δημοσίων σχέσεων και Stakeholders Relations, καθώς και την επιμέλεια και την υλοποίηση δράσεων της Polyeco στην Ελλάδα και στις χώρες όπου δραστηριοποιείται.\nΒασικός στόχος είναι η περαιτέρω ενίσχυση της ηγετικής θέσης της εταιρίας στην ολοκληρωμένη διαχείριση αποβλήτων και στην αντιμετώπιση ναυτικών ατυχημάτων παγκοσμίως, αλλά και η ευαισθητοποίηση και η εκπαίδευση των πολιτών σε θέματα κυκλικής οικονομίας.\nΗ Polyeco αποτελεί την πρώτη βιομηχανία ολοκληρωμένης διαχείρισης και αξιοποίησης αποβλήτων στην Ελλάδα. Κατέχει ηγετική θέση στη Νοτιοανατολική Ευρώπη ανάμεσα στις εταιρίες του τομέα της και έχει ισχυρή παρουσία σε Βαλκάνια, Μέση Ανατολή, Αφρική, Κεντρική Ασία, Λατινική Αμερική και χώρες του Ινδικού Ωκεανού.\nΕΔΣΝΑ: Ματαιώθηκε το spec των 4,8 εκατ. ευρώ\nΤην απόφαση να προχωρήσει στη ματαίωση του -ύψους 4,8 εκατ. ευρώ (3,2 εκατ. ευρώ χωρίς ΦΠΑ)- spec που «έτρεχε», έλαβε ο ΕΔΣΝΑ (Ειδικός Διαβαθμιδικός Σύνδεσμος Νομού Αττικής).\nΟ διαγωνισμός αφορούσε στον σχεδιασμό και την υλοποίηση ενεργειών προβολής, ενημέρωσης και επικοινωνίας της πολιτικής διαχείρισης στερεών αποβλήτων, με σκοπό τη δημιουργία μιας σαφούς εικόνας για τα έργα και τις δράσεις που υλοποιούνται, τις ευκαιρίες συμμετοχής που υπάρχουν και τις θετικές επιπτώσεις που θα δημιουργηθούν στις τοπικές κοινωνίες.\nΠέρα από μια σειρά ενστάσεων που υπήρξαν όσον αφορά στις προσφορές των εταιριών που συμμετείχαν στον διαγωνισμό, ο ΕΔΣΝΑ ανέφερε, επίσης, πως ενημερώθηκε από τον ΕΟΑΝ (Ελληνικός Οργανισμός Ανακύκλωσης) για διάφορες πρόσφατες εξελίξεις όσον αφορά στην ανακύκλωση και την εναλλακτική διαχείριση των συσκευασιών και άλλων προϊόντων που, όπως σημειώνεται, δεν είχαν ληφθεί υπόψη.\nΕπίσης, εκτιμήθηκε πως «δεν δίδεται η δέουσα βαρύτητα στην αναγκαιότητα εισαγωγής της έννοιας της ανακύκλωσης, ήδη από το σχολείο». Υπό το σκεπτικό αυτό, ο ΕΟΑΝ δήλωσε ότι έχει τη βούληση να συνεργαστεί με τον ΕΔΣΝΑ, προκειμένου να υλοποιήσει τις δράσεις προβολής και ο ΕΔΣΝΑ αποφάσισε να προχωρήσει στη ματαίωση του διαγωνισμού και να δημοπρατηθεί νέα σύμβαση, στην οποία θα επαναπροσδιοριστεί το αντικείμενο του σχεδιασμού δράσεων, σύμφωνα με τις προτάσεις και με τη συνεργασία του ΕΟΑΝ.\nΚλειστό spec από L’Oréal Hellas\nΚλειστό spec για το δημιουργικό πραγματοποιεί, σύμφωνα με ασφαλείς πληροφορίες, η L’Oréal Hellas. H διαδικασία, σύμφωνα πάντα με πληροφορίες, έχει ήδη ξεκινήσει και αφορά στα brands που χειριζόταν η Isobar, η οποία ολοκλήρωσε την πορεία της στην ελληνική αγορά επικοινωνίας.\nH Nutricia Specialized Nutrition στην Admine\nH Nutricia Specialized Nutrition ανέθεσε την 360° επικοινωνία του brand Fortimel στην Admine, ύστερα από spec. Η Admine θα συνεργαστεί στρατηγικά και με την Pitch για την υλοποίηση ενός ολοκληρωμένου πλάνου media relations.\nΣτρατηγικός σχεδιασμός και υλοποίηση των υπηρεσιών των κοινωνικών δικτύων\nTην Communication Effect επέλεξε η ΕΕΤΤ (Εθνική Επιτροπή Τηλεπικοινωνιών και Ταχυδρομείων), έπειτα από spec, ως στρατηγικό συνεργάτη για τη διαχείριση των social media. Συγκεκριμένα, η Communication Effect αναλαμβάνει τον στρατηγικό σχεδιασμό και την υλοποίηση των υπηρεσιών των κοινωνικών δικτύων της ΕΕΤΤ.\nΗ Ειρήνη Αναστασιάδου στη V+O Communication\nΣτη διοικητική ομάδα της V+O Communication εντάσσεται η Ειρήνη Αναστασιάδου, αναλαμβάνοντας καθήκοντα Business Unit Director. Θα διατηρεί την ευθύνη του σχεδιασμού της επικοινωνιακής στρατηγικής για σημαντικούς πελάτες της V+O, καθώς και τη συνολική διαχείριση και την εποπτεία των σχετικών λογαριασμών.\nΠροτού ενταχθεί στην ομάδα της V+O, διετέλεσε ειδική σύμβουλος του υπουργού Χ. Θεοχάρη στον τομέα Επικοινωνίας και Μάρκετινγκ του υπουργείου Τουρισμού, καθώς και μέλος του Διοικητικού Συμβουλίου του ΕΟΤ.\nΗ Interbus στο «Ν. Καζαντζάκης»\nΗ Interbus, ύστερα από δημόσια διαγωνιστική διαδικασία, ανέλαβε την αποκλειστική εκμετάλλευση των διαφημιστικών μέσων σε ένα από τα μεγαλύτερα σε επιβατική κίνηση αεροδρόμια της χώρας, τον Διεθνή Αερολιμένα Ηρακλείου «Ν. Καζαντζάκης».\nΣημειώνεται πως η Interbus ανέλαβε το 2010 την κατ’ αποκλειστικότητα εκμετάλλευση των διαφημιστικών μέσων του Διεθνούς Αερολιμένα Αθηνών «Ελ. Βενιζέλος», ενώ το 2017, με μια στρατηγικής σημασίας συμφωνία, απέκτησε την αποκλειστική εκμετάλλευση των μέσων διαφημιστικής προβολής στα 14 περιφερειακά αεροδρόμια που διαχειρίζεται η Fraport Greece (Θεσσαλονίκη, Μύκονο, Σαντορίνη, Ρόδο, Χανιά, Καβάλα, Ακτιο, Κέρκυρα, Κεφαλλονιά, Ζάκυνθο, Μυτιλήνη, Σάμο, Κω και Σκιάθο).\nΗ Interbus διαθέτει σε όλα τα αεροδρόμια ποικίλα μέσα διαφημιστικής προβολής, τοποθετημένα σε επιλεγμένα σημεία με ευρεία ορατότητα, μεγάλη επισκεψιμότητα και πολύωρη παραμονή ταξιδιωτών.\nΗ IMBA, creative agency του ομίλου IPG Mediabrands, εγκαινίασε νέα συνεργασία με την l’artigiano. Συγκεκριμένα, η l’ artigiano επέλεξε την imba για το λανσάρισμα των οκτώ νέων συνταγών της με τα φυτικά υλικά της Garden Gourmet.\nΤον δημιουργικό σχεδιασμό και την υλοποίηση της καμπάνιας ανέλαβε και επιμελήθηκε η imba, ενώ την προώθηση στα διαφημιστικά μέσα ανέλαβε η UM.\nΗ ORANGE ADVERTISING ανέλαβε τον διαφημιστικό λογαριασμό της εταιρίας Κ. Κανελλάκης, που εξειδικεύεται στη διαχείριση και την ανακύκλωση βιομηχανικών υπολειμμάτων παραγωγής, καθώς και στην παραγωγή δευτερογενών υλών όλων των τύπων πλαστικού.\nΗ συνεργασία ξεκίνησε με τη δημιουργία ενός τηλεοπτικού σποτ, το οποίο είναι ήδη «στον αέρα» και προβάλλει τα 40 χρόνια της εταιρίας K. Κανελλάκης Α.Ε.\nH GOD/HILL+KNOWLTON STRATEGIES δημιουργεί τη νέα καμπάνια Sustenium της Menarini Hellas. Τρεις «ήρωες» της καθημερινότητας μας εμπνέουν, ώστε να γίνουμε εμείς οι ήρωες της δικής μας: Αλεξ Αντετοκούνμπο, Γιάννης Αποστολάκης, Δανάη Παππά.\nCommunication EffectL’Oréal HellasOgilvyPolyecoδιαφήμισηΕΕΤΤ


εδώ στο νότο: «Δίνουμε το παρών»: Νέα πολιτική καμπάνια του ΣΥΡΙΖΑ\nΜε το τετράπτυχο «Συμμετέχουμε, Ελέγχουμε, Στηρίζουμε, Διεκδικούμε» ξεκινά η μεγάλη πολιτική καμπάνια του ΣΥΡΙΖΑ. Στόχος της η συμμετοχή όλων των πολιτών στην υπόθεση της δημοκρατικής διακυβέρνησης της χώρας.\nΣτο κείμενο κάλεσμα αναφέρεται χαρακτηριστικά: «Ο δρόμος για την πολυπόθητη αλλαγή της ιστορίας σε αυτή τη χώρα, σε αυτή την Ευρωπαϊκή Ένωση, παραμένει μακρύς και δύσβατος. Σε αυτή την πορεία, όμως, ως κοινωνία, δεν μπορούμε, δεν θέλουμε και δεν σκοπεύουμε να μείνουμε αμέτοχοι θεατές».\nΜέσω του syriza.gr μπορείτε να αναζητήσετε την οργάνωση του ΣΥΡΙΖΑ στην περιοχή σας. Ολόκληρο το φυλλάδιο της νέας καμπάνιας του κόμματος:


mmexer: January 2008\nPosted by mmexer at 23:14 36 comments:\nκαι φυσικά ο θάνατος του Αρχιεπισκόπου Χριστόδουλου είναι στο προσκήνιο. Για άλλη μια φορά (μετά το Ζαχόπουλο) πρωινάδικα, μεσημεριανά και δελτία ειδήσεων ανάμεσα σε πανελίστες να σχολιάζουν για το θέμα της επικαιρότητας.\nΑφεντικά και δούλοι ένα γινήκαμ’ ούλοι!\nΗ tv είναι ένα μέσο που αρέσκεται στα κλισέ και στα χριστιανικά ήθη. Κανείς για σεβασμό στις υπόλοιπες θρησκείες; Μπα! Δεν πενθεί όλος ο ελληνισμός! Πενθεί ο ορθόδοξος χριστιανικός ελληνισμός!\nΚαι μέσα σ’ όλα αυτά…. η Έλλη Στάη βρήκε το μεγάλο θέμα που έσκασε για να το πιάσει απ’ την αρχή και εμφανίστηκε στο δελτίο! Κι άμα ζούσε ο Χριστόδουλος θα περίμενε να ξεσπάσει κανα σκάνδαλο να επιστρέψει;\nΚαι φυσικά η χαρά του παπά γίνεται σε όλα τα παράθυρα. Η διαδοχή οι κόντρες σιγά – σιγά. Εδώ θα τζογάρουμε:\nΕδώ παπάς εκεί παπάς που είναι ο παπάς!\nΚαι τέλος σας ενημερώνω ότι εκτός από το χριστεπώνυμο πλήρωμα… πενθεί και ο καλλιτεχνικός κόσμος για τον Χριστόδουλο… Α είπαμε…\nΈκαστος στο είδος του…. και το STAR στα καλλιτεχνικά του!\nPosted by mmexer at 22:28 26 comments:\n• Απόσπασμα (;) από το επίμαχο dvd διάρκειας περίπου 15 δευτερολέπτων κυκλοφόρησε σε site. Πολλοί λένε πως ήταν απλώς πολλές κόπιες της ίδιας φωτογραφίας (αυτής με την π…πα) κάνοντας τες βίντεο.\n• Το απόσπασμα ήταν βιντεοσκοπημένο από κινητό τηλέφωνο σε οθόνη υπολογιστή και παρέμεινε για 3.5 περίπου ώρες στο site μέχρι που κατέβηκε! (Και πολύ καλά έγινε μεταξύ μας). Σιγά μην σας το ανεβάσω!\n• Καλά τόσο πόνο ο Μάκης που δημοσιεύτηκαν οι φωτογραφίες; Ε βέβαια, ήθελε να τις δει σε dvd όπως έκανε με τον Κορκολή! Μην ξεχνιόμαστε δηλαδή!\n• Κι ο Ευαγγελάτος βάζει τίτλο στις «Αποδείξεις» «που θα φτάσει ο πάτος» Ποιος; Ο Ευαγγελάτος! Πόσα θέλουν να μας τρελάνουν;;;\n• Τελικά όταν είσαι απλός θεατής και παρακολουθείς αυτό το show αν δεν το πάρεις στα σοβαρά το καταδιασκεδάζεις!! Διέλυσαν την εφημερίδα on air απαντούν ο ένας στον άλλο από άλλα κανάλια, όλο στο ζάπινγκ!\n• Τώρα θα μου πείτε εδώ ο κόσμος καίγεται… Σωστό κι αυτό! Η ενημέρωση πάει στράφι. Δεν βλέπει όμως κανείς τον ΣΚΑΙ που λέει περισσότερες ειδήσεις. Κι έτσι άρχισαν οι απολύσεις! Ένα κανάλι πέφτει πέφτει…\n• Αυτή η Στάη που χάθηκε ρε παιδιά; Έτσι είναι οι επιχειρήσεις Κοντομηνά; Να αφήνεις την άλλη να κάνει ότι θέλει επειδή δεν βρίσκεις παρουσιάστρια; Δεν το παρουσιάζεις εσύ να ησυχάσει και το κεφάλι σου;\n• Πρεμιέρα έκανε το Είσαι πιο έξυπνος από ένα 10χρονο; Ισχύει και για την Αλιμπέρτη; Εμένα πάντως δεν μου φαίνεται να είναι! Τόσο ειρωνική που αν την ρώταγες τα παιδιά του Ζεβεδαίου ποιον πατέρα είχαν δεν θα ‘ξερε και θα σου ‘λεγε πως δεν ήταν και στα sos!\n• Τελικά ποιον είχαν πατέρα; Τον Πασχάλη φυσικά!\n• Είδε κανείς το Amore Mio του Alpha; Μην το επιχειρήσετε! Τόσο βαρετό και αδιάφορο που τα σίριαλ του Ρώμα μοιάζουν αριστουργήματα για 10 βραβεία Έμμυ μπροστά του.\n• Πρεμιέρα έκανε και το Clever με την Μαγγίρα. Πέρασε τόσο απαρατήρητο που ο Λάτσιος ένιωσε ακόμη μια πριονιά στην καρέκλα του! Θρίλερ!\n• Καλά σπάσιμο νεύρων κάνει η Μενεγάκη στους απέναντι και δεν γεννάει;\n• Άρχισε το πακετάρισμα στο STAR. Μέχρι το Πάσχα πρέπει να ‘χουνε φύγει όλοι από το παλιό κτίριο. Ο Βαρδινογιάννης ξέχασε πόσες επιχειρήσεις έχει και αποφάσισε να τις μαζέψει σ’ ένα κτίριο να μην χάνει το λογαριασμό!\n• Ελπίζω να μην θεωρήσει κανείς το παλιό κτίριο ιστορικό όπως έγινε με την Columbia γιατί θα αρχίσω να τραβάω τα μαλλιά μου!!\nPosted by mmexer at 03:22 31 comments:\nPosted by mmexer at 00:15 25 comments:\nPosted by mmexer at 22:57 36 comments:\nή αλλιώς η απόλυτη καφρίλα σε όλο της το μεγαλείο.\nΠαρόλο που το blog αφορά τα media, θα κάνουμε μια παρένθεση για μια ιστοσελίδα που αφορά την υγεία του Χριστόδουλου.\nΑρχικώς να ξεκαθαρίσουμε πως η σχέση μας με την εκκλησία είναι η ίδια σχέση που έχουν τα τηλεοπτικά δελτία των 20.00 με τη λέξη «ειδήσεις»: Καμία!!! Μου ήταν πάντα αδιάφορη και αρκούμαι στο να πιστεύω στο δικό μου Θεό. Τώρα, το ποιος είναι αυτός φαντάζομαι πως δεν αφορά κανένα!\nΚαι επειδή με το που θα το ανακαλύψουν τα Μέσα θα γίνει χαμός είπαμε να προλάβουμε τα γεγονότα και να εκφράσουμε την άποψή μας για το θέμα!\nΣτην ιστοσελίδα www.xristodoulos.com δημιουργήθηκε ένας διαγωνισμός στον οποίο αν μαντέψεις την ημερομηνία που θα πεθάνει ο Χριστόδουλος, κερδίζεις ένα Play station 3. Η δικαιολογία για τον συγκεκριμένο διαγωνισμό είναι πως ο Αρχιεπίσκοπος Χριστόδουλος είχε την καλύτερη αντιμετώπιση που μπορούσε να έχει ένας ασθενής σε αντίθεση με την Αμαλία που πάλευε μόνη με τον καρκίνο.\nΕπειδή στο blog δημοσιεύσαμε το κείμενο για την Αμαλία την 1η Ιουνίου, παίρνουμε επίσημα θέση και λέμε όχι σε ένα site που δεν εξυπηρετεί κανένα εκτός από τον ίδιο τον διαχειριστή του που θα καταφέρει να τραβήξει τα βλέμματα πάνω του!\nΓιατί λέμε όχι σε μια τέτοια ιστοσελίδα; Γιατί ο σκοπός μας είναι να αλλάξει κάτι ουσιαστικά και όχι να αφηνόμαστε σε άστοχα site παίζοντας με την υγεία άλλων ανθρώπων (όποιος κι αν είναι αυτός).\nΔηλαδή εσείς αυτό καταλάβατε από τον αγώνα της Αμαλίας; Να το παίξουμε κάφροι και να παρακαλάμε να πεθάνει ένας άνθρωπος για να σώσουμε ένα άλλο; Αυτό ήθελε η Αμαλία; Να ζήσει η ίδια αφήνοντας ένα άλλο πίσω της; Αυτό σας έμαθε ο αγώνας της; Αυτό πιστεύετε πως θα έκανε;\nΌσο άδικο κι αν είναι αυτό για την Αμαλία ή για τον όποιο άλλο συμπολίτη μας που πάσχει από καρκίνο, δεν αλλάζει επί της ουσίας κάτι στο σύστημα. Δεν θα σταματήσουν τα φακελάκια αν ο Χριστόδουλος ή το κάθε άλλο δημόσιο πρόσωπο έχει ευνοϊκότερη μεταχείριση από τον μέσο έλληνα. Υπάρχουν χιλιάδες άλλες ενέργειες που θα βοηθούσαν πραγματικά στο να αλλάξει κάτι. Και σίγουρα αυτές τις άλλες πρέσβευε κι η Αμαλία.\nPosted by mmexer at 06:01 15 comments:\n• Λέτε να χω κληρονομικό χάρισμα και να μην το ξέρω; Τελικά δεν μπορείτε να πείτε τίποτα! Το βιβλίο που προτείνουμε κάνει θραύση! Μπορεί να μην έχει πρωτότυπο θέμα αλλά όλοι κρύβουν ένα Πασχάλη μέσα τους… Μας προέκυψαν κι άλλοι με εξώγαμα!\n• Σαν την παπαρούνα μοιάζεις κι όλο χρώματα αλλάζεις…. Γιατί τραγουδάω το συγκεκριμένο τραγούδι; Είπαμε παίζει να ‘χω κληρονομικό χάρισμα!\n• Και μέσα σ’ όλα αυτά το δελτίο του STAR ανέβηκε στη δεύτερη θέση! Ζαχόπουλος Σαρκοζί και Πασχάλης. Ε όλα τα ίδια δεν είναι; Καλά να πάθουν τα άλλα κανάλια!\n• Και μην μου πείτε πως βλέπετε ΣΚΑΙ! Πείτε το στους εργαζομένους που αγωνιούν για το τι μέλει γενέσθαι αφού δεν λέει να πάρει τα πάνω του το κανάλι! Συγγνώμη αλλά με αμερικλανιές περίμεναν να κάνουν νούμερα;\n• Συγγνώμη αλλά έτσι χάλια που πάει το prime time του ΑΝΤ1 πιο πιθανόν είναι να επιστρέψει ο Λάτσιος στον ALPHA παρά η Μενεγάκη στον ΑΝΤ1!\n• Προσευχηθείτε να μην αρρωστήσει η Τατιάνα Στεφανίδου! Την διέγραψαν λέει από την ΕΣΗΕΑ για 18 μήνες γιατί διαφήμιζε την καρτοκινητή Champion. Και πως θα πληρώσει στα εξωτερικά ιατρεία αν πάθει τίποτα τώρα που δεν έχει δωρεάν ιατροφαρμακευτική περίθαλψη; Μα καμία ευαισθησία εκεί στην ΕΣΗΕΑ; Πτου σας! Λέτε να κάνουμε έρανο;\n• Με τους καλύτερους οιωνούς ξεκίνησαν τα Μαύρα Μεσάνυχτα στο MEGA. Ο Πάνος Κοκκινόπουλος φαίνεται πως βρίσκεται σε φόρμα! Άντε μπας και δούμε καμιά σειρά της προκοπής φέτος!\n• Το Super Deal τελειώνει! Τελικά εκεί στον ΑΝΤ1 τελευταίοι καταλαβαίνουν πότε πρέπει να σταματήσει ένα πρόγραμμα!\n• Ο Μαλέλης διέψευσε τις φήμες που τον ήθελαν να δέχεται πρόταση από τον ALPHA. Δόξα τω θεώ να λέμε!\n• Η Κύπρος επιλέγει τραγούδι για τη Γιουροβίζιον αύριο, (ωχ μας έρχεται κι αυτό το λούκι –λουκ-), η ΕΤ3 από Δευτέρα ανανεώνει το δελτίο ειδήσεων (αυτό τους μάρανε) και στον ALPHA κάνουν οντισιόν με παιδιά μετά την άθλια Μελέτικη παρουσίαση στον Καφέ και τις εγκύους που ψάχνει το MEGA! Η ΕΡΤ και ο ΣΚΑΙ τα δείχνουν σε ντοκιμαντέρ!\n• Όπως καταλάβατε, είναι όλοι μια ωραία ατμόσφαιρα!\nPosted by mmexer at 18:00 15 comments:\nΓνωστό και ως: Ήρθες πάλι πασχαλιά!\nΠεριγραφή: O Πασχάλης είναι πετυχημένος τραγουδιστής με πολλά σουξέ στο ενεργητικό του. Οι θαυμάστριες σιγοτραγουδάνε τα τραγούδια του και τον ακολουθούν πιστά, παρόλο που τα τελευταία χρόνια δεν βρίσκεται στο προσκήνιο. Είναι παντρεμένος με την Αλίκη που βρίσκεται στη χώρα των θαυμάτων και πιστεύει μόνο σε δύο πράγματα: Ότι η ΝΔ είναι μια κυβέρνηση χωρίς σκάνδαλα (ως υποψήφια βουλευτής της ΝΔ στις εκλογές του Σεπτέμβρη) και ότι ο σύζυγός της, της είναι πιστός.\nΑνάμεσά τους μια γυναίκα (η Ουρανία Τουτουντζή) που θα του αλλάξει τη ζωή (αργότερα και τον αδόξαστο). Καθηγήτρια του Παντείου Πανεπιστημίου, είναι μια καθωσπρέπει κυρία που έχει αφιερώσει τη ζωή της στο διάβασμα. Μόνη της διέξοδο το είδωλό της… Ο τραγουδιστής που πάντα άκουγε τις επιτυχίες του στο ραδιόφωνο και σκιρτούσε η καρδιά της.\nΤην απόφασή της να γνωρίσει το είδωλο που πάντα θαύμαζε, θα την πάρει όταν δει το επεισόδιο του Κωνσταντίνου και Ελένης, όπου ο Κατακουζηνός αποφασίζει να πάει στα καμαρίνια του Σάκη Ρουβά…\nΗ συνάντηση τους θα είναι μοιραία. Θα ζήσουν μοιραίο, παράφορο και παράνομο έρωτα. Μέχρι που αυτή θα του ανακοινώσει πως περιμένει το παιδί του … Πως θα αντιδράσει ο τραγουδιστής; Ποια θα είναι η απόφαση της γυναίκας του; Ποιες οι κινήσεις της θαυμάστριας και καθηγήτριας;\nΈνα συγκλονιστικό μυθιστόρημα βγαλμένο μέσα από την πουτάνα τη ζωή (ή την τηλεόραση;)\nGuest star: Ο υπέρμαχος και ισχυρός προστάτης της ελληνικής οικογένειας Αλέξης Κούγιας.\nΤο βιβλίο προλογίζουν η Χριστίνα Λαμπίρη, ο Στέφανος Χίος, η Τατιάνα Στεφανίδου και η Κατερίνα Καραβάτου. Η Φαίη Σκορδά δεν ήξερε τι σημαίνει το ρήμα «προλογίζω» και έτσι δεν κατέστη δυνατόν να γράψει 2 λόγια για το βιβλίο…\nΚυκλοφορεί από τις εκδόσεις DNA!\nΈτσι για την ιστορία η 43χρονη Ουρανία Τουτουντζή, που την παρουσίαζε η οικογένεια Αρβανιτίδη ως ψυχοπαθή, έχει γράψει το συγκεκριμένο βιβλίο (που είναι ένα καλό ακαδημαϊκό εγχειρίδιο) για ερωτήματα –προβληματισμούς που άφησε αναπάντητα ο πατέρας του υπαρξισμού Χάιντεγκερ. Σας κούφανα;\nPosted by mmexer at 03:22 23 comments:\nΠως και πως περιμένουν την επιστροφή της Έλλης Στάη στον Alpha… Οι υπεύθυνοι του καναλιού περιμένουν την επιστροφή της παρουσιάστριας για να ανεβάσει τα νούμερα της τηλεθέασης του δελτίου που δεν λέει να ξεκολλήσει από τον πάτο…\nΤόσο πολύ την περιμένουν… που προγραμμάτισαν την εκπομπή της μια βδομάδα νωρίτερα από την προγραμματισμένη επιστροφή της. Εντάξει παιδιά, θα γυρίσει μην αγχώνεστε! Πάντως μια πιο… γκούχου γκούχου κεντρική στροφή την έκανε το δελτίο ή είναι που έφυγε η Μάρα;\nΚι ενώ συμβαίνουν όλα αυτά … η Ρίτσα Μπιζόγλη εξελίσσεται στην… γυναικεία φύση του Γιάννη Παπαδόπουλου διεκδικώντας τις περισσότερες αντικαταστάσεις στο κεντρικό δελτίο ειδήσεων. Μήπως να το σκεφτούν εκεί στο TV Έθνος και να καθιερώσουν μια ξεχωριστή κατηγορία;\nPosted by mmexer at 15:02 4 comments:\nPosted by mmexer at 19:06 17 comments:\nPosted by mmexer at 01:29 9 comments:


Κορωνοϊός τώρα: Περίπου τέσσερα εκατομμύρια τα κρούσματα σε όλο τον κόσμο - Hellenic Voice\nΑρχική Κόσμος Κορωνοϊός τώρα: Περίπου τέσσερα εκατομμύρια τα κρούσματα σε όλο τον κόσμο\nΚορωνοϊός τώρα: Περίπου τέσσερα εκατομμύρια τα κρούσματα σε όλο τον κόσμο\nΚορωνοϊός τώρα: Η πανδημία του κορωνοϊού έχει αφαιρέσει τη ζωή σε τουλάχιστον 276.435 ανθρώπους σε όλον τον κόσμο από τον περασμένο Δεκέμβριο, όταν πρωτοεμφανίστηκε ο SARS-CoV-2 στην Κίνα, σύμφωνα με τον απολογισμό που συντάσσει το Γαλλικό Πρακτορείο. Μέχρι τις 22:00 απόψε (ώρα Ελλάδας) είχαν καταγραφεί περισσότερα από 3.984.960 επιβεβαιωμένα κρούσματα σε 195 χώρες και εδάφη.\nΟ αριθμός αυτός των διαγνωσμένων μολύνσεων, ωστόσο, αντανακλά μόνο ένα κλάσμα του πραγματικού αριθμού λοιμώξεων, με μεγάλο αριθμό χωρών να εξετάζουν μόνο τα κρούσματα που απαιτούν νοσοκομειακή περίθαλψη. Τουλάχιστον 1.312.900 από τους προσβληθέντες τους ασθενείς έχουν πλέον αναρρώσει. Από χθες μέχρι σήμερα, αναφέρθηκαν παγκοσμίως 4.656 νέοι θάνατοι και 87.674 νέα κρούσματα.\nΟι χώρες όπου καταγράφηκαν οι περισσότεροι θάνατοι μέσα στο τελευταίο 24ωρο είναι οι ΗΠΑ (1.643), η Βραζιλία (751) και η Βρετανία (346).\nΟι ΗΠΑ, όπου ο πρώτος ασθενής απεβίωσε στα τέλη Φεβρουαρίου, είναι η χώρα που έχει πληγεί περισσότερο, τόσο σε αριθμό θανάτων (77.744), όσο και κρουσμάτων (1.297.549). Τουλάχιστον 198.993 άνθρωποι έχουν αναρρώσει. Ακολουθούν το Ηνωμένο Βασίλειο με 31.587 θανάτους σε σύνολο 215.260 κρουσμάτων, η Ιταλία με 30.395 θανάτους (218.268 κρούσματα), η Ισπανία με 26.478 θανάτους (223.578 κρούσματα) και η Γαλλία με 26.310 θανάτους (176.658 κρούσματα).\nΑπό τις χώρες που έχουν πληγεί περισσότερο, το Βέλγιο είναι αυτό που μετρά τον μεγαλύτερο αριθμό νεκρών σε σύγκριση με τον πληθυσμό του, έχοντας 74 θανάτους ανά 100.000 κατοίκους και ακολουθούν η Ισπανία (57), η Ιταλία (50), το Ηνωμένο Βασίλειο (47) και η Γαλλία (40). Η Κίνα (χωρίς το Χονγκ Κονγκ και το Μακάο) απ’ όπου ξεκίνησε η επιδημία, έχει επισήμως 82.887 κρούσματα (1 νέο) και 4.633 θανάτους (κανένας το τελευταίο 24ωρο). Οι ασθενείς που ανέρρωσαν φτάνουν τους 78.046.\nΠροηγούμενο άρθροΧανιά άρση μέτρων: Επαναλειτουργούν από τις 11 Μαΐου τα τακτικά εξωτερικά ιατρεία του νοσοκομείου\nΕπόμενο άρθροΆρση μέτρων Θεοδωρικάκος: Τις επόμενες ημέρες η ρύθμιση για τα τραπεζοκαθίσματα